title: Joseph Keilberth

text: Joseph Keilberth (1908–1968) oli saksalainen kapellimestari. Hän toimi Prahassa ja Dresdenissä. Vuodesta 1951 Keilberth oli Hampurissa päämusiikkitirehtöörinä. Hän johti Baijerin valtionoopperaa vuodesta 1959 lähtien. Hän ansioitui varsinkin Mozartin, Wagnerin sekä Brucknerin tulkitsijana.


title: Josue Soto

text: Josue Soto (s. 3. tammikuuta 1989, Fort Worth, Texas) on yhdysvaltalais-meksikolainen jalkapalloilija, joka pelaa keskikenttäpelaajana Pohjois-Amerikan kolmostason USL League Onen Chattanooga Red Wolvesissa.


title: Josue Soto

text: Soto on pelannut Pohjois-Amerikan MLS:ssa Chivas USA:n riveissä sekä Ykkösessä FF Jarossa ja AC Oulussa.


title: Josue Soto

text: Josue Soton pelaajaura ammattilaistasolla alkoi kaudella 2011, kun hän teki sopimuksen Pohjois-Amerikan MLS:ssa pelanneen Houston Dynamon kanssa. Soto ei pelannut kuitenkaan yhtään MLS:n ottelua Houstonin paidassa. Kauden 2012 hän vietti lainalla Pohjois-Amerikan kakkostasolla NASL:n San Antonio Scorpionsissa.


title: Josue Soto

text: Josue Soto siirtyi kaudeksi 2013 MLS:n Chivas USA:n joukkueeseen, ja hän pelasi yhteensä 18 MLS:n ottelua. Chivas USA jäi kaudella 2013 MLS:n läntisessä konferenssissa viimeiseksi. Kaudet 2014 ja 2015 Soto pelasi jälleen NASL:N San Antonio Scorpionsissa.


title: Josue Soto

text: Josue Soto siirtyi kaudeksi 2016 Ykkösessä pelanneen FF Jaron riveihin. Soto pelasi kaudella 2016 yhteensä 16 Ykkösen ottelua ennen kuin kausi päättyi syyskuussa pahaan loukkaantumiseen.


title: Josue Soto

text: Loukkaantumisen jälkeen Soto siirtyi heinäkuussa 2017 Ykkösen AC Ouluun, jossa hän pelasi loppukauden 2017 aikana 11 ottelua. AC Oulu ja Soto tekivät jatkosopimuksen myös kaudesta 2018. Soto pelasi kausina 2017–2018 yhteensä 30 Ykkösen ottelua.


title: Josue Soto

text: Josue Soto siirtyi kaudeksi 2019 Pohjois-Amerikan kolmostason USL League Onen Chattanooga Red Wolvesin riveihin.


title: Erik Jan Hanussen

text: Erik Jan Hanussen (s. Hermann Steinschneider, 2. kesäkuuta 1889 Wien – 25. maaliskuuta 1933 Berliini) oli itävallanjuutalainen tiedottaja, šarlataani sekä selvänäkijä. Hypnoosista, mentalismista, okkultismista sekä astrologiasta ylistetty Hanussen toimi aktiivisena Weimarin tasavallassa. Hanussen tapettiin Weimarin tasavallan lopullisesti lakkauttaneen valtalain jälkeisenä päivänä. Hänen on kerrottu opettaneen Adolf Hitleriä esiintymisessä ja dramaattisen vaikutuksen saamisessa.


title: Erik Jan Hanussen

text: Hanussen salamurhattiin 25. maaliskuuta 1933. Tekijänä oli mahdollisesti SA. Hän oli selvännäkijänä ennustanut valtalain mahdollistaneen Valtiopäivätalon tuhopolton, mikä saattoi olla itse asiassa sisäpiiritiedon paljastamista. Lisäksi motiiviin saattoi vaikuttaa se, että Hanussen potentiaalisesti kilpaili Hermann Göringin ja Joseph Goebbelsin kanssa Führerin suosiosta. Hanussenin ruumis löydettiin yli kuukausi myöhemmin. On todistamattomia väitteitä Hanussenin osallisuudesta Saksan valtiopäivätalon tuhopoltton, joiden mukaan hän olisi hypnotisoinut ja ohjannut tuomitun tuhopolttajan Marinus van der Lubben tekemään teon.


title: Kilpailukykysopimus

text: Kilpailukykysopimus (kiky-sopimus) on kesällä 2016 solmittu työehtosopimus, jonka avulla pyrittiin parantamaan Suomen talouden kilpailukykyä ja työllisyyttä. Sopimus sisälsi palkkatason jäädyttämistä, työajan pidentämistä, lomarahojen leikkauksia ja työnantajamaksujen vähentämistä. Aluksi tarkoituksena oli pidentää päivittäistä työaikaa puolella tunnilla, mutta neuvottelujen myötä pidennys kutistui lopulta puoleen tuntiin viikossa.


title: Kilpailukykysopimus

text: Vuoden 2015 eduskuntavaalien jälkeen muodostetun Sipilän hallituksen pääministeri Juha Sipilä vaati painokkaasti yhteiskuntasopimuksen solmimista Suomen talouden kohentamiseksi. Tavoitteeksi asetettiin tuottavuuden nousu viidellä prosentilla. Lehdistössä hanke uutisoitiin jopa "kiristyksenä", koska hallitus uhkasi tekevänsä 1,5 miljardin lisäsäästöt ja jättävänsä tekemättä ehdolliset veronkevennykset, jos sopimusta ei synny. Työnantajien puolelta esiteltiin keinoksi yhteiskuntasopimuksen viiden prosentin tuottavuuden nousuun "merkittävä työajan lisäys ilman kustannusten nousua". Tämä tarkoittaisi samaa kuin palkkojen alentaminen eli sisäinen devalvaatio.


title: Kilpailukykysopimus

text: Alustavissa neuvotteluissa hanke sai nimen kilpailukykysopimus, ja sitä valmisteltiin monissa neuvottelupöydissä syksyn 2015 ja kevään 2016 aikana. Kesäkuun 2016 alkuun mennessä lähes kaikki ammattiliitot hyväksyivät kilpailukykysopimuksen. Sen ulkopuolelle jäivät Elintarviketyöläisten Liitto, Rakennusliitto sekä Auto- ja Kuljetusalan Työntekijäliitto AKT. Arvioiden mukaan kilpailukykysopimus alensi työvoimakustannuksia 4,2 prosenttia. Jos sopimusta verrataan tilanteeseen, että työehtosopimukset olisivat sisältäneet yhden prosentin korotuksen palkkoihin, on vaikutus lähes viisi prosenttia. Valtiovarainministeriön arvion mukaan sopimus tuo noin 35 000 uutta työpaikkaa.


title: Kilpailukykysopimus

text: Sopimuksen mukaan palkat jäädytettiin vuoden ajaksi silloisten sopimusten päättymisajasta eteenpäin. Vuosittaista työaikaa pidennettiin keskimäärin 24 tunnilla siten, että näistä tunneista ei makseta erillistä korvausta. Eri aloilla tämä pidennys toteutettiin eri tavoin (esimerkiksi viikottaisena tai kokonaisina lisäpäivinä). Julkisen sektorin lomarahoja vähennettiin 30 prosentilla vuosiksi 2017–2019. Työnantajien keskimääräistä työeläkemaksua ja sosiaaliturvamaksua alennettiin neljän vuoden ajaksi sekä työttömyysvakuutusmaksua kahden vuoden ajaksi. Vastaavat työntekijöiden maksut nousivat.


title: Kilpailukykysopimus

text: Työvoimakustannusten alentaminen hyödytti Suomen vientiä, mutta kotimainen ostovoima ja kotimainen kulutus kärsivät, koska ihmisten kulutusmahdollisuudet vähenivät. Työajan pidennys voi houkutella työnantajia vähentämään työntekijöitään. Vaikutus tulonjakoon on suuri: sopimus merkitsi mittavaa tulonsiirtoa palkansaajilta työnantajille. Samalla se vei valtiolta verotuloja, koska työnantajille siirtynyt raha on kevyemmin verotettua. Sopimuksella toivottiin syntyvän uutta talouden aktiviteettia, mutta syntyvät uudet verotulot arvioidaan pienemmiksi kuin valtion toisaalla menettämät tulot, joten julkisen sektorin alijäämät kasvavat.


title: Kilpailukykysopimus

text: Kilpailukykysopimuksella on myös epäsuoria tulo- ja varallisuusvaikutuksia: haitat kasautuvat pääosin pieni- ja keskituloisten riesaksi, ja hyödyt kasautuvat valtaosin ennestään rikkaimpien eduksi. Talouspolitiikassa on suuntauksia, jotka uskovat niin sanottuun trickle down -uskomukseen eli tulojen valumavaikutukseen. Sen mukaan rikkaimpien lisätuloista valuu aikanaan lisää tuloja muillekin. Valumateorian uskottavuus on kuitenkin kyseenalainen, sillä esimerkiksi teollisuusmaiden yhteistyöjärjestö OECD on todennut tämän jokseenkin harhaiseksi uskomukseksi, joka on ennemmin kasvattanut kuin supistanut tulo- ja varallisuuseroja. Suomessa Valtion taloudellisen tutkimuslaitoksen VATT:n tutkijat ovat vastikään todenneet, että suurituloisimpien veronkevennykset vähentävät verotuloja eivätkä ne siis ole taikakeino, joka kustantaisi itse itsensä.


title: Anishappo

text: Anishappo eli 4-metoksibentsoehappo (CHO) on aromaattisiin karboksyylihappoihin kuuluva orgaaninen yhdiste. Yhdistettä käytetään muun muassa aromiaineena ja muiden yhdisteiden valmistamiseen. Anishappo on m-anisiinihapon isomeeri.


title: Anishappo

text: Huoneenlämpötilassa anishappo on väritöntä kiteistä ainetta. Se liukenee vain niukasti veteen ja kuumaan paremmin kuin viileään veteen. Anishappo liukenee hyvin muun muassa etanoliin, dietyylieetteriin, etyyliasetaattiin ja kloroformiin. Anishappo on heikko happo ja sen pK-arvo on 4,47.


title: Anishappo

text: Anishappoa voidaan valmistaa hapettamalla p-metoksitolueenin sivuketju kaliumpermanganaatilla, hapettamalla anisaldehydiä tai anetolia kaliumpermanganaatilla tai metyloimalla p-hydroksibentsoehappoa dimetyylisulfaatilla.


title: Anishappo

text: Anishappoa voidaan käyttää elintarvikkeissa aromiaineena. Muita käyttökohteita ovat käyttö antibakteerisena aineena saippuoissa ja muissa kosmetiikkatuotteissa, väri- ja lääkeaineiden valmistus sekä käyttö valokuvauskemikaalina.


title: Namibia kesäolympialaisissa 2000

text: Namibia osallistui Sydneyn kesäolympialaisiin vuonna 2000 11 urheilijan joukkueella. Maan urheilijat osallistuivat kuuteen eri lajiin. Maan lipunkantajana avajaisissa toimi nyrkkeilijä Ali Nuumbembe. Namibia ei saavuttanut kisoissa mitaleja.


title: Niger kesäolympialaisissa 2000

text: Niger osallistui Sydneyn kesäolympialaisiin vuonna 2000 neljän urheilijan joukkueella. Maan urheilijat osallistuivat uintiin ja yleisurheiluun. Maan lipunkantajana avajaisissa toimi juoksija Mamane Sani Ali.


title: Nigeria kesäolympialaisissa 2000

text: Nigeria osallistui Sydneyn kesäolympialaisiin vuonna 2000 83 urheilijan joukkueella. Maan urheilijat osallistuivat kahdeksaan eri lajiin. Maan lipunkantajana avajaisissa toimi judoka Sunday Bada. Nigeria saavutti kisoissa kolme mitalia, yhden kultaisen ja kaksi hopeista.


title: Ku Hye-sun

text: Ku Hye-sun (, s. Incheon, Korean tasavalta) on eteläkorealainen näyttelijä, laulaja, lauluntekijä ja tanssija.


title: Lee Jong-suk

text: Lee Jong-suk (, s. 14. syyskuuta 1989 Seoul, Korean tasavalta) on eteläkorealainen näyttelijä ja malli. Hän debytoi vuonna 2005  Soul Fashion Weekillä. Lee teki läpimurtonsa tv-sarjassa "School 2013" (2012) ja on sittemmin näytellyt tv-sarjoissa "I Can Hear Your Voice" (2013), "Doctor Stranger" (2014), "Pinocchio" (2014), "W - todellisuuden tuolla puolella" (2016) ja "While You Were Sleeping" (2017)


title: Malesian Grand Prix 2017

text: Malesian Grand Prix 2017 (virallisesti 2017 Formula 1 Petronas Malaysia Grand Prix) oli Formula 1 -kauden 15. osakilpailu, joka ajettiin 1. lokakuuta Sepangin moottoriradalla Malesiassa.


title: Kim Soo-hyun

text: Kim Soo-hyun (, s. 16. helmikuuta 1988 Seoul, Korean tasavalta) on eteläkorealainen näyttelijä ja tanssija.


title: Park Yoo-chun

text: Park Yoo-chun (, s. 4. kesäkuuta 1986 Seoul, Korean tasavalta) on eteläkorealainen näyttelijä, laulaja ja tanssija.


title: Wakefieldin taistelu

text: Wakefieldin taistelu () oli merkittävä Ruusujen sodan taistelu, joka käytiin Wakefieldin lähellä West Yorkshiressa 30. joulukuuta 1460. Taistelussa olivat vastakkain vallassa ollutta mutta heikkoa Henrik VI:tä kannattaneet lancasterilaiset ja Henrikin kruununperijää, Yorkin herttua Rikhardia kannattaneet yorkilaiset.


title: Wakefieldin taistelu

text: Taistelu alkoi, kun Sandalin linnassa olleet yorkilaiset poistuivat linnastaan ja hyökkäsivät itseään huomattavasti vahvempia lancasterilaisia vastaan lähellä Wakefieldia. Lancasterilaiset löivät Yorkin joukot. Yorkin herttua Rikhard ja tämän poika Rutlandin jaarli Edmund saivat surmansa taistelun aikana. Lisäksi Salisburyn jaarli Richard Neville vangittiin ja vietiin Pontefractin linnaan, josta vihainen väkijoukko myöhemmin kaappasi hänet mukaansa ja teloitti.


title: Wakefieldin taistelu

text: Surmansa saaneiden Yorkin komentajien päät leikattiin taistelun jälkeen irti ja ne asetettiin Yorkin kaupungin porttien päälle näytille. Yorkin herttuan pään päälle asetettiin lisäksi paperista tehty kruunu.


title: Sharp Räsänen

text: Sharp Räsänen (s. 17. helmikuuta 1999 Kuopio) on suomalainen jalkapalloilija, pelipaikaltaan oikea laitapuolustaja.


title: Sharp Räsänen

text: Räsänen nousi KuPS:n junioreista edustusjoukkueeseen kaudeksi 2016. Hän pelasi ensimmäisen ottelunsa Veikkausliigassa 29. huhtikuuta 2017, kun KuPS hävisi kotonaan Ilvekselle 0–1.


title: Alberto Alvarado Morín

text: Jesús Alberto Alvarado Morín (s. 4. lokakuuta 1988, Múzquiz, Meksiko) on meksikolainen jalkapalloilija, joka pelaa hyökkääjänä Ykkösen AC Oulussa. Morín on pelannut Moldovan liigassa Zaria Bălțin riveissä.


title: Alberto Alvarado Morín

text: Alvarado Morín pelasi kotimaassaan Meksikossa kolmannella sarjatasolla Real Saltillo ja Potros UAEM:n riveissä kausina 2008–2015.


title: Alberto Alvarado Morín

text: Hän siirtyi kaudeksi 2016 Ykkösessä pelanneen FF Jaron riveihin. Morín pelasi kaudella 2016 yhteensä 25 Ykkösen ottelua ja teki 11 maalia. Morín siirtyi loppukaudeksi 2016–17 Moldovan liigaan Zaria Bălțin joukkueeseen. Hän pelasi kevätkauden aikana Moldovassa seitsemän liigaottelua.


title: Alberto Alvarado Morín

text: Morín palasi Suomeen ja Ykköseen heinäkuussa 2017, kun hän teki sopimuksen AC Oulun kanssa. Morín pelasi kaudella 2017 yhteensä 15 ottelua ja teki niissä kahdeksan maalia. AC Oulu ja Morín tekivät jatkosopimuksen myös kaudesta 2018. Morín pelasi kaudella 2018 yhteensä 24 ottelua ja hän oli Ykkösen paras maalintekijä 17 maalilla. Morín palkittiin kauden jälkeen Ykkösen Vuoden pelaajana sekä Ykkösen Vuoden hyökkääjänä.


title: Saunajärvi (Kuhmo)

text: Saunajärvi on Kainuussa Kuhmossa sijaitseva järvi.


title: Saunajärvi (Kuhmo)

text: Järven pinta-ala on 1 000 hehtaaria eli 10 km². Se on 8,2 kilometriä pitkä ja 3,9 kilometriä leveä. Järvellä on kolme saarta. Niistä suurin Saunasaari on 2,2 kilometriä pitkä ja 750 metriä leveä ja se on yli neliökilometrin suuruinen . Se sijaitsee järven keskellä. Kaksi muuta saarta, jotka sijaitsevat järven kaakkoisrannan tuntumassa, ovat alle 50 metriä pitkiä.


title: Saunajärvi (Kuhmo)

text: Järvi on luodattu ja siitä on julkaistu syvyyskartat. Sen tilavuus on 20 miljoonaa m³ eli 0,020 km³. Järven keskisyvyys on 2,0 metriä ja suurin syvyys on 11 metriä. Syvin kohta sijaitsee järven kaakkoispäässä keskellä järveä.


title: Saunajärvi (Kuhmo)

text: Järven rantaviivan pituus on 40 kilometriä ja sen rannat ovat pääasiassa metsämaata, joka on paikoin soistunutta ja jota rikkovat pienet peltomaat. Järvellä on alle 10 kiinteää asuntoa ja yli 30 vapaa-ajan asuntoa. Niille johtaa tiet pohjoisrantoja seuraavalta yhdystieltä 9111 ja siitä haarautuvilta kyläteiltä.


title: Saunajärvi (Kuhmo)

text: Järvi sijaitsee Oulujoen vesistössä (vesistöaluetunnus 59) Ontojärven–Lentuan valuma-alueen (59.9) Saunajoen valuma-alueella (59.97), jonka Saunajärven alueeseen (59.977) järvi kuuluu. Järven vedenpinnan korkeus on 195,4 metriä mpy.


title: Saunajärvi (Kuhmo)

text: Valuma-alue saa pääosan vedestään Hakojoen valuma-alueelta (59.978) ja omalta alueeltaan. Hakojoen valuma-alueella ovat Iso-Hakojoki ja Pieni-Hakojoki, jotka yhtyvät toisiinsa juuri ennen laskemistaan Saunajärven kaakkoispäähän. Siellä ovat huomattavimmat järvet Iso-Hakojärvi (284 ha), Pieni-Hakojärvi (39 ha) ja Iso Lehmilampi (55 ha). Saunajärven alueella on 21 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat järven lähellä sijaitsevat Suolampi (14 ha), Nevonlampi (6 ha) ja Kaakkurinlampi (3 ha). Lummejoki laskee Hakojoen viereen ja sen valuma-alueella sijaitsevat esimerkiksi Kalliolampi (12 ha) ja Lummelampi (9 ha). Järven luoteispäähän laskeva Kaihlalamminpuro tuo laajan metsäalueen kuivatusojien vettä sekä esimerkiksi Kulvejärven (27 ha) vesiä. Muita laskuojia ovat Karkupuro, Kankaanpäänpuro ja Murtopuro.


title: Saunajärvi (Kuhmo)

text: Järven laskujoki on kilometrin pituinen Niskakoski, joka laskee Alasenjärveen (253 ha). Sen vedenpinta on 187,6 metriä mpy., joten Niskakoskella lähes kahdeksan metriä pudotusta. Siitä alkaa Louhenjoen alue (59.976), jossa reitti Louhenjoki, Riienjärvi–Lutjanjärvi (176 ha), Komulanjoki ja Saunajoki johtavat suureen Lammasjärveen (4 682 ha). Se on 162,6 metriä merenpinnan yläpuolella ja sen rannalla sijaitsee Kuhmo.


title: Kyle Kulinski

text: Kyle Kulinski (syntynyt 31. tammikuuta 1988) on yhdysvaltalainen keskusteluohjelman juontaja ja sosiaalidemokraattinen poliittinen kommentaattori. Kulinski on Secular Talk -keskusteluohjelman ja The Kyle Kulinski Show'n juontaja. Tammikuussa 2017 Kulinski liittyi yhteen Cenk Uygurin ja Bernie Sandersin presidenttikampanjan aiempien johtajien kanssa perustaakseen Justice Democrats -liikkeen.


title: Antíparoksen luola

text: Antíparoksen luola () on luola Antíparoksen saarella Kreikassa. Se on saaren tunnetuin ja suosituin nähtävyys. Luola sijaitsee saaren kaakkoisosassa Ágios Ioánniksen vuorella lähellä Soróksen kylää, noin 177 metrin korkeudella merenpinnasta.


title: Antíparoksen luola

text: Luola on toiminut sen historian aikana usein sekä kulttipaikkana että piilopaikkana. Sieltä on tehty löytöjä geometriselta kaudelta eteenpäin. Hellenistisellä kaudella luolassa piileksivät Aleksanteri Suurta vastaan kapinoineet makedonialaiset sotapäälliköt. Myöhemmin saarelaiset ovat piileksineet luolassa muun muassa merirosvoilta ja osmaneilta, minkä johdosta paikalliset tuntevat sen nimellä "Katafýgi" (”Piilopaikka”).


title: Antíparoksen luola

text: Luola tuli kuuluisaksi koko Euroopassa 1500–1600-luvuilla. Luolassa on useita kirjoituksia, joita siellä vierailleet ovat tehneet. Vanhimman, antiikin aikaisen kirjoituksen mukaan siellä on käynyt muun muassa runoilija Arkhilokhos 600-luvulla eaa. Yksi kirjoitus on tehty luolassa vuonna 1673 järjestetyn jumalanpalveluksen muistoksi. Vuonna 1840 luolassa on puolestaan käynyt kuningaspari Otto ja Amalia.


title: Antíparoksen luola

text: Luolassa on suoritettu arkeologisia tutkimuksia muun muassa vuosina 1974–1975. Niissä löydetyt esineet, kuten keramiikka ja luut, ovat Pároksen arkeologisessa museossa.


title: Antíparoksen luola

text: Antíparoksen luola on suurikokoinen ja syntynyt kalkikivikallion syöpymisen seurauksena. Sen pinta-ala on noin 5 600 neliömetriä, syvyys noin 90–100 metriä, leveys noin 50 metriä ja korkeus noin 40 metriä. Luolassa on sisäänkäyntikammion lisäksi kolme kammiota ja lukuisia stalagtiitteja ja stalagmiitteja. Luolan ilmankosteus on jatkuvasti noin 65 %.


title: Antíparoksen luola

text: Luolan sisäänkäyntikammio tunnetaan nimellä "Prothálamos" (”Etuhuone”). Se koostuu useista tiloista, ja siellä sijaitsee muun muassa luolan ja koko Euroopan vanhin stalagmiitti, joka tunnetaan nimellä "Pelória Kentrikí Kolóna" (”Suuri keskuspylväs”). Sen iäksi arvioidaan noin 45 miljoonaa vuotta. Varsinaisen luolan kolmesta kammiosta ensimmäinen tunnetaan nimellä "Thálamos ton pétrinon katarraktón" (”Kivisten vesiputousten kammio”). Sen koko on noin 17 x 27 x 10 metriä, ja se on saanut nimensä suurista tippukivistään. Toisen kammion, joka sijaitsee noin 25 metriä alempana, nimi on "Thálamos tou kathedrikoú naoú" (”Katedraalikirkon kammio”). Sen koko on noin 33 x 20 x 30 metriä. Kammio on saanut nimensä siellä vietetystä jumalanpalveluksesta. Samasta syystä yksi stalagmiiteista tunnetaan nimellä "Agía Trápeza" (”Pyhä pöytä”). Kolmannen eli alimman kammion nimi on "Vasilikí" (”Kuninkaallinen”), mikä on peräisin siellä olevasta kuningas Oton nimikirjoituksesta. Tämän kammion koko on noin 27 x 50 x 20 metriä.


title: Antíparoksen luola

text: Sisälle luolaan laskeutuu 411-askelmaiset portaat. Luolan suulla on Luolan Pyhälle Johannekselle ("Ágios Ioánnis Spiliótis") omistettu pieni kirkko.


title: Davor Celic

text: Davor Celic (s. 21. marraskuuta 1982 Negotin, Serbia) on serbialainen jalkapalloilija, pelipaikaltaan oikea laitapuolustaja.


title: Davor Celic

text: Celic pelasi kaudella 2010 neljä Veikkausliigan ottelua AC Oulussa.


title: Arkoudiótissan luola

text:
Arkoudiótissan luola (, ”Neitsyt Maria Arkoudiótissan luola” eli Αρκουδόσπηλιος, "Arkoudóspilios") on luola Kreetan saarella Kreikassa. Se sijaitsee Avlákin rotkossa Akrotírin niemellä Chanián kunnassa noin kaksi kilometriä pohjoiseen Gouvernéton luostarista.
Luola on saanut nimensä siitä, että yksi sen stalagmiiteista muistuttaa kyyristynyttä karhua. Luola on ollut antiikin aikana Artemiin kulttipaikkana. Artemis yhdistettiin karhuihin ja tätä palvottiin mahdollisesti itsekin karhunhahmoisena. Luolasta on löydetty Artemiihin sekä Apolloniin liittyviä piirtokirjoituksia.


title: Arkoudiótissan luola

text: Myöhemmin luola on ollut pyhitetty Neitsyt Marialle. Luolan edustalla on luostarirakennusten raunioita ajalta, jolloin osa Gouvernéton luostarin munkeista on asunut paikalla. Tähän liittyvän kertomuksen mukaan luolassa asui karhu, joka esti munkkeja nauttimasta luolassa ollutta vettä. Janoiset munkit rukoilivat Neitsyt Mariaa, joka kivetti karhun.


title: Arkoudiótissan luola

text: Luolalle johtaa polku Gouvernéton luostarilta. Pidemmällä saman polun varrella sijaitsevat Katholikón luostarin rauniot.


title: Diróksen luolat

text: Diróksen luolat () on joukko luolia Mánin niemimaalla Peloponnesoksella Kreikassa. Ne sijaitsevat Anatolikí Mánin kunnassa noin 1,3 kilometriä pohjoiseen Pýrgos Diroún kylästä.


title: Diróksen luolat

text: Diróksen luolat muodostavat laajan tippukiviluolaston, jonka suurimmat luolat ovat nimeltään "Glyfáda" (Γλυφάδα, suomeksi ”Murtovetinen”, myös "Vlycháda"), "Katafýgio" (Καταφύγιο, ”Turvapaikka”) ja "Alepótrypa" (Αλεπότρυπα, ”Ketunkolo”). Glyfádan luolan koko on noin neliömetriä ja koko luolaston toistaiseksi tunnettu yhteispituus noin 6,5 kilometriä. Luolastossa on maanalainen joki, jonka pituus on noin 1,6 kilometriä, sekä järviä. Joihinkin luoliin pääsee vain mereltä. Luolissa on lukuisia lukuisia stalagtiittejä ja stalagmiitteja.


title: Diróksen luolat

text: Alepótrypan luolassa on ollut asutusta neoliittisella kaudella noin 6000–3000 eaa. Luolaa on käytetty myös hautaukseen sekä kulttipaikkana, ja se muodostaa yhden laajimmista tunnetuista neoliittisen ajan hautapaikoista. Luita on tunnistettu ainakin 170 yksittäisestä henkilöstä. Harvinaisiin löytöihin kuuluvat haudat, joissa on kaksi ihmistä, kuten sylikkäin olevat mies ja nainen. Hautalöydöt ulottuvat mykeneläiselle kaudelle asti, jolta ajalta luolasta on löydetty luuarkku. Se on todennäköisesti haudattu alun perin muualle ja siirretty myöhemmin luolalle, jota on mahdollisesti edelleen pidetty pyhänä paikkana. Erään teorian mukaan luolan maine olisi vaikuttanut siihen, että Mánin niemen kärki Taínaron eli Tainaronin niemi yhdistettiin antiikin aikana Haadeen sisäänkäyntiin.


title: Diróksen luolat

text: Ainakin osa luolista romahti maanjäristyksessä noin 3000 eaa. Luolia on tutkittu vuodesta 1949 ja Alepótrypaa sen löytämisestä vuonna 1958 lähtien. Arkeologiset tutkimukset alkoivat vuonna 1970 arkeologi Geórgios Papathanasópouloksen johdolla.


title: Diróksen luolat

text: Glyfádan luolan sisään tehdään turistikierroksia osin jalkaisin ja osin veneillä. Kierros kestää noin 40 minuuttia. Alepótrypa ei ole ainakaan toistaiseksi avoinna yleisölle arkeologisten tutkimusten vuoksi.


title: Korykian luola

text: Korykian luola (myös "Korykoksen luola", "Korykionin luola", ) on luola ja antiikin ajan arkeologinen kohde Parnassós-vuoren rinteessä Delfoin yläpuolella Kreikassa, noin 2,5 kilometriä länteen Kalývia Livadíou Arachóviksen kylästä. Nykyisin luola tunnetaan myös nimellä "Sarantávli" (Σαρανταύλι, ”Nelkäkymmentä huonetta”).


title: Korykian luola

text: Kreikkalaisessa mytologiassa luola on saanut nimensä najadinymfi Korykiasta. Tämä oli joko ainut luolan nymfeistä tai yksi kolmesta nymfistä, joihin viitattiin nimellä (monikossa) "Korykiai". Etymologisesti nimi on kuitenkin sukua sanalle "korykos", ”selkäreppu”, mikä viittaa luolan muotoon. Luola sijaitsee noin metrin korkeudessa, ja vaellus Delfoista sinne kestää noin 2,5 tuntia. Helpommin luolalle pääsee tietä pitkin Aráchovan suunnasta. Luolassa on kaksi kammiota, joista toisen pituus on noin 70 metriä.


title: Korykian luola

text: Luola on ollut kulttikäytössä neoliittiselta kaudelta lähtien. Antiikin aikana luola oli pyhitetty Panille ja nymfeille ja oletettavasti myös Dionysokselle. Se oli käytössä erityisesti 400-luvulla eaa. Persialaissotien aikaan vuonna 480 eaa. delfoilaiset piiloutuivat turvaan luolaan. 100-luvulla jaa. matkoistaan kirjoittanut Pausanias kuvaa luolan, todennäköisesti käytyään siellä itse. Kreikan vapaussodan aikaan vuonna 1821 luolassa piileksi Odysséas Androútsos.


title: Korykian luola

text: Luolan arkeologiset kaivaukset suoritti École française d’Athènes eli ranskalainen arkeologinen koulu vuonna 1970. Luolasta on löydetty tuhansittain votiivilahjoja, kuten pienoispatsaita, keramiikkaa ja koruja. Esinelöytöjä on Delfoin arkeologisessa museossa. Luolan suuaukolla on Eustratoksen, Ambrysoksen peripolarkheen, teettämä piirtokirjoitus, jossa luola omistetaan Panille ja nymfeille.


title: Korykian luola

text: Toinen samanniminen luola sijaitsi Kilikiassa Korykoksen kaupungin lähellä.


title: Nymfoleptoksen luola

text:
Nymfoleptoksen luola () on luola ja antiikin ajan arkeologinen kohde Ymittós-vuoren eteläpäässä Itä-Attikassa Kreikassa. Se sijaitsee Vári-Voúla-Vouliagménin kunnan alueella noin kolme kilometriä pohjoiseen Várin kaupungista. Luola tunnetaan myös nimillä "Panin luola" (Σπήλαιο Πανός, "Spílaio Panós"), "Arkhedemoksen luola" (Σπήλαιο Αρχέδημου, "Spílao Archédimou") ja "Várin luola" (Σπήλαιο Βάρης, "Spílaio Váris").
500-luvulla eaa. luola toimi Theralta paenneen kuvanveistäjä Arkhedemoksen turvapaikkana. Hän veisti reliefejä luolan stalaktiiteista ja kirjoitti niihin nimensä. Arkhedemos sanoi tulleensa nymfien valtaan, ja teki luolasta pyhäkön. Tämän jälkeen erityisesti 400-luvulla eaa. luola toimi nymfeille, Panille ja Apollonille omistettuna pyhäkkönä. Se oli Kholleidain demoksen aluetta. Luolan käyttö vaikuttaa lakanneen välillä 200-luvulla eaa. Myöhäisantiikin aikana 200-luvulta 400-luvulle jaa. sitä käyttivät kulttipaikkana uusplatonistit.


title: Nymfoleptoksen luola

text: Nykyaikana luola löydettiin uudelleen vuonna 1765 tai ainakin tuli tuolloin uudelleen tietoisuuteen, kun Richard Chandler vieraili siellä. Myöhemmin luolassa kävivät muun muassa lordi Byron ja kuningas Otto. Paikan arkeologiset tutkimukset suoritti American School of Classical Studies at Athens vuosina 1901–1902. Luolan sisäänkäyni on hyvin jyrkkä. Sisältä luolasta on löydetty lukuisia alttareita, reliefejä ja muita kaiverruksia sekä veistoksia.


title: Petrálonan luola

text: Petrálonan luola () on luola ja paleoliittisen kauden arkeologinen kohde Chalkidikín niemimaalla Kreikassa. Se tunnetaan niin kutsutusta Petrálonan kallosta, joka on yksi koko Euroopan varhaisimpia ihmislöytöjä ja vähintään noin – vuotta vanha. Luola sijaitsee Néa Propontídan kunnassa noin 800 metriä koilliseen Petrálonan kylästä, josta se on saanut nimensä, ja noin 50 kilometriä kaakkoon Thessalonikista.


title: Petrálonan luola

text: Petrálonan luola sijaitsee kalkkikivisen Katsíka-vuoren, jonka korkeus on noin 700 metriä, länsirinteessä noin 300 metrin korkeudella merenpinnasta. Luola on vuoren halkeamassa, jonka arvioidaan syntyneen jurakaudella noin 150 miljoonaa vuotta sitten. Itse luola on muodostunut mioseeni- tai plioseenikaudella arviolta noin 5 miljoonaa vuotta sitten. Luolassa on lukuisia kammioita ja käytäviä ja paljon stalagtiitteja ja stalagmiitteja. Koko luolaston pinta-ala on noin neliömetriä ja käytävien yhteispituus noin 2 kilometriä. Lämpötila luolassa pysyy läpi vuoden noin 17 °C.


title: Petrálonan luola

text: Luolan löysi Petrálonan kylän asukas Fílippos Chantzarídis vuonna 1959. Luolan suuaukko oli tukkiutunut, ja sen sisältä löytyi mahdollisesti satoja tuhansia vuosia suljettuna ollut tila. Luolasta tuli kuuluisa, kun tutkijat löysivät sieltä niin kutsutun Petrálonan kallon 15. syyskuuta 1960 Chrístos Sarigiannídiksen johdolla. Luolan järjestelmälliset tutkimukset alkoivat vuonna 1965 ja jatkuivat vuoteen 1976. Luola avattiin yleisölle vuonna 1979.


title: Petrálonan luola

text: Kallon lisäksi luolasta on löydetty muun muassa leijonien, hyeenoiden, karhujen, pantterien, norsujen, sarvikuonojen, piisonien, peurojen, hevoseläinten sekä lukuisten lintu-, jyrsijä- ja lepakkolajien fossiileja. Luolassa on myös varhaisimmat tunnetut merkit ihmisen tulenkäytöstä sekä kaksi luolamaalausta, joista toinen esittää karhua ja toinen syömässä olevia ihmisiä. Luolassa ei kuitenkaan ole varmoja merkkejä siitä, että ihmiset olisivat varsinaisesti asuneet siellä.


title: Petrálonan luola

text: Luolan yhteydessä toimii Petrálonan anthropologinen museo. Siellä on luolasta tehtyjä löytöjä sekä rekonstruktioita luolasta ja sieltä tehdyistä löydöistä, mukaan lukien fossiileita sekä luisia ja kivisiä esineitä. Petrálonan kallo on esillä Thessalonikin Aristoteles-yliopiston geologian ja paleontologian museossa. Siitä on kopio luolassa alkuperäisellä paikalla.


title: Petrálonan luola

text: Petrálonan kallo oli osa luurankoa, joka on myös säilynyt osittain. Se kuului noin 25–35-vuotiaalle naiselle. Kalloon kuuluu ihmiskallon yläosa ilman alaleukaa. Kallon ja luurangon arvioidaan kuuluneen "Homo heidelbergensis" -lajin ihmiselle. Näin se olisi edustanut siirtymävaihetta "Homo erectus" -ihmisestä "Homo neanderthalensis" -ihmiseen. Erään arvion mukaan ruumis olisi päätynyt luolaan alun perin mahdollisesti hyeenoiden tuomana.


title: Petrálonan luola

text: Kallon iänmääritys perustuu luolan stratigrafian eli arkeologisten kerrostumien tutkimukseen, jokaisessa kerroksessa tavatun paleofaunan jäänteiden tutkimukseen, luolasta löydettyjen luiden ja tuhkan radiohiiliajoitukseen sekä stalagmiittien eli tippukivien ajoitukseen. Tärkein alaraja kallon iälle on se, että kallon päälle oli kehittynyt stalagmiittimuodostumaa, jonka iäksi on arvioitu – vuotta. Kallon itsessään arvioidaan olleen vanhempi, ja sen iäksi esitetään yleensä noin – vuotta. Suurimmillaan kallon iäksi on esitetty jopa vuotta. Ajoituksesta kiistellään tutkijoiden parissa edelleen. Ajoituksen ongelmista huolimatta kallo on varhaisin Kreikasta tehty ihmislöytö ja myös yksi koko Euroopan varhaisimmista.


title: Siniset luolat

text:
Siniset luolat () on nimitys joukolle meriluolia Zákynthoksen saarella Kreikassa. Ne sijaitsevat saaren pohjoiskärjen eli Skinárin niemen itärannikolla lähellä Ágios Nikólaoksen ja Koríthin kyliä.
Siniset luolat ovat saaneet nimensä siitä, että merivesi ja siinä olevat esineet näyttävät luolissa hyvin sinisiltä, erityisesti auringon paistaessa suoraan luoliin aamupäivällä. Luolia on useita, ja niistä suurin tunnetaan nimellä Kyanoún. Siniset luolat ovat Zákynthoksen suosituimpia luonnonnähtävyyksiä. Niille tehdään veneretkiä muualta saaresta. Luolat ovat niin suuria, että veneet voivat mennä sisällä luoliin. Luolien lähellä sijaitsee Skinárin majakka.


title: Ferdinand III (Toscana)

text: Ferdinand III (6. toukokuuta 1769 Firenze – 18. kesäkuuta 1824 Firenze) oli Toscanan suurherttua vuosina 1790–1801 ja 1814–1824.


title: Ferdinand III (Toscana)

text: Ferdinand oli Habsburg-sukuisen suurherttua Leopold I:n ja tämän puolison Maria Luisan nuorempi poika. Hänestä tuli suurherttua, kun hänen isänsä kohosi 21. heinäkuuta 1790 lapsettomana kuolleen veljensä tilalle Pyhän saksalais-roomalaisen keisarikunnan keisariksi nimellä Leopold II. Isänsä tavoin Ferdinand pyrki olemaan valistunut hallitsija ja toteuttamaan maltillisia uudistuksia. Hän halusi pitää Toscanan puolueettomana Ranskan vallankumoussodissa ja solmi vuonna 1792 diplomaattisuhteet tasavaltaiseen Ranskaan, mutta Englanti painosti seuraavana vuonna Toscanan liittymään Ranskan-vastaiseen liittoumaan. Ferdinand palasi puolueettomuuteen vuonna 1795. Napoleon Bonaparten armeija valtasi Toscanan ensimmäisen kerran vuonna 1799, jolloin Ferdinand joutui pakenemaan Itävaltaan. Vuoden 1801 Lunévillen rauhassa koko Toscana luovutettiin Ranskalle. Napoleon teki kompensaationa Ferdinandista Salzburgin vaaliruhtinaan vuonna 1802. Joulukuussa 1805 solmitun Pressburgin rauhansopimuksen myötä hän siirtyi vuorostaan Würzburgin herttuaksi. Hänen herttuakuntansa korotettiin seuraavana vuonna Würzburgin suurherttuakunnaksi ja se liittyi Reinin liittoon.


title: Ferdinand III (Toscana)

text: Napoleonin kukistuttua Ferdinand palautettiin vuonna 1814 alkuperäiseen asemaansa Toscanan suurherttuaksi. Toisin kuin useimmat muut samassa yhteydessä valtaan palanneet ruhtinaat, hän ei ryhtynyt vastavallankumouksellisiin puhdistuksiin. Hän sai näin takaisin kansan luottamuksen ja hänen politiikkansa pysyi itsenäisenä suhteessa Itävaltaan. Ferdinandin asennoituminen kuitenkin näyttäytyi nyt vanhoillisempana kuin aiemmin. Ferdinandin kuoltua vuonna 1824 Toscanan hallitsijaksi tuli hänen poikansa Leopold II.


title: Ferdinand III (Toscana)

text: Ferdinand III:n ensimmäinen puoliso oli hänen serkkunsa, Molempain Sisiliain prinsessa Maria Luisa, joka oli samalla hänen veljensä keisari Frans II:n puolison Maria Teresian sisko. Maria Luisa kuoli vuonna 1802, ja Ferdinand meni 1821 naimisiin itseään 25 vuotta nuoremman Saksin prinsessa Marian kanssa, joka oli myös hänen poikansa Leopoldin vaimon sisko. Jälkimmäinen liitto oli lapseton.


title: All of Us

text: All of Us voi tarkoittaa seuraavia asioita:


title: Merka Hautala

text: Merka Hautala (s. 3. tammikuuta 1978) on suomalainen jalkapalloilija, pelipaikaltaan hyökkääjä.


title: Merka Hautala

text: Hautala pelasi Veikkausliigassa 40 ottelua, joissa hän teki yhdeksän maalia. Hän pelasi FinnPassa 32 ottelua ja teki kahdeksan maalia vuosina 1996–1998. Vuonna 1999 Hautala pelasi MyPassa kahdeksan ottelua ja teki yhden maalin. Ensimmäisen liigaottelunsa hän pelasi 12. kesäkuuta 1996, kun FinnPa pelasi kotonaan maalittoman tasapelin VPS:aa vastaan. Ensimmäisen liigamaalinsa Hautala teki 4. heinäkuuta 1996 FinnPan pelatessa kotonaan 1–1-tasapelin Jaroa vastaan. Hautala saavutti SM-pronssia FinnPassa kaudella 1997 ja MyPassa kaudella 1999.


title: Merka Hautala

text: Ykkösessä Hautala edusti Atlantista kaudella 2000 tehden 18:ssa ottelussa kuusi maalia, AC Vantaata kaudella 2001 tehden 24:ssä ottelussa seitsemän maalia, PK-35:ttä kaudella 2006 tehden kymmenessä ottelussa yhden maalin ja GrIFK:ta kaudella 2008. Lisäksi Hautala pelasi Kakkosta MPS:ssa 1996, HPS:ssa 1998 ja GrIFK:ssa 2005 sekä 2007. Kolmosta Hautala pelasi Akilleksessa 1994–1995 ja PuiU:ssa 2004.


title: Merka Hautala

text: Suomea Hautala edusti yhdessä poikien ja kahdessa nuorten maaottelussa.


title: Surplex

text: Surplex GmbH on düsseldorfilainen yritys, joka on keskittynyt enimmäkseen käytettyjen koneiden ostamiseen ja myymiseen.


title: Surplex

text: Yritys ostaa ja myy käytettyjä koneita ja teollisuuslaitteita, pitää nettihuutokauppoja ja tekee arviointeja.


title: Surplex

text: Lisäksi Surplex on yksi niistä harvoista it-alan alkukauden start-up-yrityksistä, jotka ovat vielä olemassa ja tekevät voittoa.


title: Surplex

text: Surplex.com AG:n perustivat kaksi veljestä, Bruno ja Florian Schick, vuoden 1999 lopulla. Se oli tyypillinen alkukauden IT-alan yritys. Yrityksen perusajatuksena oli kehittää verkkoalusta, joka helpottaisi käytettyjen koneiden myymistä ja tekisi käytettyjen koneiden pirstaleisista markkinoista selkeämmät.


title: Surplex

text: Tämä liikemalli veti puoleensa monia sijoittajia niin yksityisistä kuin instituutioistakin. Kansainväliset pääomarahoitusyhteenliittymät, kuten Carlyle Group ja ranskalainen Vivendi-ryhmä investoivat yhteensä 50 miljoonaa euroa. Merkittäviä yksityissijoittajia, jotka sijoittivat Surplexiin, olivat Lars Schlecker, Lars Windhorst, Marc Schrempp ja Fiat Paolo Frescoen puheenjohtaja.


title: Surplex

text: Kun it-kupla puhkesi, Surplex.com AG joutui kamppailemaan selviytymisestään. Yritys joutui sulkemaan toimistoja. Päätoimisto siirrettiin takaisin Berliinistä Düsseldorfiin. Jopa 140 työpaikkaa menetettiin. Maaliskuussa 2003 Michael Werkeristä, joka oli tullut töihin Surplexille perinteisestä tekniikanalan yrityksestä, Deutz, tuli yrityksen toiminnanjohtaja.


title: Surplex

text: Yrityksen uudelleenjärjestelyn avulla ja keskittymällä perinteisiin palveluihin Surplex sai vahvistettua taloutensa. Nyt Surplex ei ole enää pelkkä virtuaalinen yritys vaan se tarjoaa myös konkreettisia palveluita, jotka koskevat käytettyjä koneita, kuten tapauskohtaista neuvontaa, arviointeja ja varastointia. Käytettyjä koneita ja tuotantolinjoja markkinoidaan maailmanlaajuisesti. Lisäksi Surplex järjestää isoja verkkohuutokauppatilaisuuksia (suorana ja verkossa) yrityksille, kuten Linde, ABB, ThyssenKrupp jaBayer.


title: Surplex

text: Surplexin yrityksiltä yrityksille tarkoitettu alusta on Euroopan johtava myyntipaikka käytetyille koneille ja laitteille. Se on myös palkittu parhaana alustana vuonna 2001 Forrester Research toimesta. Huippuhetkinä alustalla on ollut yli 8 000 asiakasta ja yli 12 000 konetta.


title: Surplex

text: Surplex on myös maailman suurimman käytettyjä koneita ja laitteita koskevan lehden julkaisija. Lehden levikki on 45 000 ja sillä on yli 100 000 lukijaa. Se tavoittaa ihmisiä yli 100 eri maassa.


title: Sentimentalismi

text: Sentimentalismi voi tarkoittaa esimerkiksi seuraavia asioita:


title: Tero Liete

text: Tero Liete (s. 29. huhtikuuta 1958, Raahe) on suomalainen musiikkitoimittaja ja radiojuontaja.


title: Tero Liete

text: Liete aloitti oikeustieteen opinnot Helsingin yliopistossa v.1978. Pari vuotta myöhemmin hän osallistui Jake Nymanin, Heimo Holopaisen ja Jukka Haarman järjestämään radion rocktietokilpailuun. Hyvän kilpailumenestyksen ansiosta hänelle tarjottiin mahdollisuutta toimittaa juuri aloittavaa musiikkiohjelmaa Rockradio, jonka suunnittelussa oli mukana myös Heikki "Hector" Harma, silloinen Yleisradion musiikkitoimittaja. Ensimmäinen Rockradio-ohjelma lähetettiin 2.6.1980. Samana kesänä Harma jäi virkavapaalle Yleisradiosta ja Liete sai aluksi tehtäväkseen toimia hänen sijaisenaan. Siitä lähtien Liete on ollut päätoiminen musiikkitoimittaja. Radiomafian toiminnassa hän oli mukana sen perustamisesta lähtien.


title: Tero Liete

text: Tero Lieteen filosofiana on ollut mahdollisimman kokonaisvaltainen, laaja-alainen ja ennakkoluuloton musiikin eri alojen hallinta ja niiden esittely yleisölle. Nykyisin Liete tekee Radio Suomi -kanavalle mm. tietovisaa Poppikoulu, toivelevyohjelmaa Kadonneen levyn metsästäjät sekä rockmusiikkia ilman rajoja ja lokeroita tarjoilevaa ohjelmaa Rocktoimittajan illallinen.


title: Sentimentalismi (etiikka)

text: Sentimentalismi (myös moraalinen sentimentalismi tai moraaliaistin teoria) on metaeettinen ja epistemologinen moraaliarvostelmien syntyperää koskeva näkemys. Sentimentalismi on myös läheisessä yhteydessä eettiseen intuitionismiin.


title: Sentimentalismi (etiikka)

text: Sentimentalismin mukaan moraaliset tunteet ovat ratkaisevia moraaliarvostelmia tehtäessä ja niiden oikeellisuutta ratkaistaessa. Toisten mukaan tämä tulee ymmärtää moraaliarvostelmien ontologiaa koskevana näkemyksenä, missä toiset sitä vastoin katsovat, että kyse on epistemologisesta moraaliarvostelmien oikeuttamiseen liittyvästä kysymyksestä. Uusi psykologinen moraaliarvostelmien ja emootioiden yhteyttä käsittelevät tutkimus on lisännyt kiinnostusta sentimentalismia kohtaan.


title: Sentimentalismi (etiikka)

text: Tunnettuja sentimentalismin kannattajia ovat esimerkiksi Anthony Ashley-Cooper (1671–1713), Francis Hutcheson (1694–1746), David Hume (1711–1776), Adam Smith (1723–1790) ja Suomessa Edward Westermarck. Nykyfilosofeista sentimentalistisia näkemyksiä ovat puolustaneet esimerkiksi Michael Slote, Justin D'Arms, Daniel Jacobson, Jesse Prinz, Simon Blackburn ja Allan Gibbard, kaksi viimeiksi mainittua non-kognitivistisessa muodossa. Moraalipsykologian piirissä sentimentalismia on puolustanut esimerkiksi Jonathan Haidt.


title: Leopold II (Toscana)

text: Leopold II (; 3. lokakuuta 1797 Firenze – 29. tammikuuta 1870 Rooma) oli Toscanan suurherttua vuosina 1824–1859. Hän menetti valtakuntansa Italian yhdistymisen seurauksena.


title: Leopold II (Toscana)

text: Leopoldin vanhemmat olivat Habsburg-sukuinen suurherttua Ferdinand III ja Molempain Sisiliain prinsessa Maria Luisa. Itävallan keisari Frans I oli hänen setänsä. Leopold tuli hallitsijaksi isänsä kuoltua vuonna 1824. Hän toteutti hallinnossa ja koululaitoksessa liberaaleja uudistuksia, joiden ansiosta hän sai maineen yhtenä Italian edistyksellisimmistä hallitsijoista. Vallankumousvuonna 1848 Leopold antoi valtakunnalleen perustuslain 17. helmikuuta, ensimmäisten joukossa Italiassa. Yleisen mielipiteen painostuksesta hän lähetti toscanalaisia joukkoja sotaan Itävaltaa vastaan. Kun vallankumous Toscanassa vaikutti radikalisoituvan, hän lähti tammikuun lopussa 1849 maanpakoon ja siirtyi vallankumousta myöskin paenneen paavi Pius IX:n suojiin Gaetan linnoituskaupunkiin. Toscana julistettiin välillä tasavallaksi, mutta sotilaallisten tappioiden jälkeen kansalliskokous kutsui huhtikuussa 1849 suurherttuan takaisin. Leopoldin pyynnöstä Itävallan joukot valtasivat Toscanan toukokuussa 1849 ja tukahduttivat vallankumouksen. Leopold itse palasi valtakuntaansa vasta heinäkuun lopussa. Itävallan miehitys Toscanassa jatkui vuoteen 1855.


title: Leopold II (Toscana)

text: Kääntyminen vastavallankumoukselliseksi ja tukeutuminen itävaltalaisiin miehitysjoukkoihin romahduttivat Leopoldin kansansuosion. Lisäksi hän hajotti parlamentin syyskuussa 1850 ja peruutti antamansa perustuslain toukokuussa 1852. Hän kieltäytyi liittymästä vuonna 1859 uuteen sotaan Itävaltaa vastaan, mutta arvatessaan uuden vallankumouksen olevan ovella hän lähti uudelleen maanpakoon 27. huhtikuuta. Leopold ilmoitti 21. heinäkuuta 1859 luopuvansa kruunusta poikansa Ferdinand IV:n hyväksi, joka ei tosiasiassa koskaan päässyt hallitsemaan valtakuntaansa. Leopold asui tämän jälkeen maanpaossa Itävaltaan kuuluneessa Böömissä. Hän kuoli vuonna 1870 ollessaan matkalla Roomassa ja hänet haudattiin Habsburgien perinteiseen hautapaikkaan Wienin Kapusiinikirkon kryptaan.


title: Leopold II (Toscana)

text: Leopold II:n ensimmäinen puoliso oli Saksin prinsessa Maria Anna, joka kuoli vuonna 1832. Hänen toinen puolisonsa oli Molempain Sisiliain kuninkaan Frans I:n tytär Maria Antonia. Heidän poikiaan olivat suurherttua Ferdinand IV ja arkkiherttua Juhana.


title: Life Is Strange: Before the Storm

text: Life Is Strange: Before the Storm on Deck Ninen luoma ja Square Enixin vuonna 2017 julkaisema seikkailupeli. Peli on julkaistu Microsoft Windowsille, PlayStation 4:lle ja Xbox Onelle. Se julkaistiin syyskuussa 2018 myös macOS:lle, Linuxille, iOS:lle ja Androidille. Se on esiosa "Life Is Strangelle" ja julkaistiin kolmena episodina, joista ensimmäinen julkaistiin elokuussa 2017 ja viimeinen joulukuussa samana vuonna. Pelissä pelataan 16-vuotiaalla Chloe Pricella ja siinä keskitytään hänen ystävyyteensä Rachel Amberin kanssa. Maaliskuussa 2018 julkaistiin erikoisversio, joka sisältää uusien vaatteiden lisäksi yhden bonusepisodin, jossa pelataan emopelin päähenkilöllä, Max Caulfieldilla.


title: Life Is Strange: Before the Storm

text: Peli sijoittuu vuoteen 2010, kolme vuotta ennen emopelin tapahtumia. 16-vuotias Chloe Price, Arcadia Bayn asukas ja Blackwellin oppilas, käy läpi hankalia aikoja isänsä Williamin kuoltua ja hyvän ystävänsä Maxine ”Max” Caulfieldin kadottua elämästään. Päihteitä käyttävä ja koulua laiminlyövä nuori nainen saa toruja äidiltään, tämän uudelta miesystävältä Davidilta sekä koulun rehtorilta eikä näy hyvässä valossa monenkaan oppilaan silmissä. Chloen elämä muuttuu kertoheitolla, kun hän ystävystyy Blackwellin suositun oppilaan Rachel Amberin kanssa.


title: Life Is Strange: Before the Storm

text: "Life Is Strange: Before the Storm" on graafinen seikkailu kolmannen persoonan näkökulmasta. Pelaaja ohjaa Chloe Pricea, mutta toisin kuin alkuperäinen "Life Is Strange", tähän peliin ei sisälly kykyä kelata aikaa taaksepäin. "Before the Stormissa" pelaajalla on kuitenkin kyky nimeltä ”takaisinpuhe” (), jolla pelaaja voi yrittää auttaa Chloen pois epävarmoista tilanteista. Tietyt takaisin ”takaisinpuheen” valinnat voivat kuitenkin muuttaa tilanteet pahemmiksi. Pelaaja voi tutkia eri paikkoja ja kommunikoida ei-pelattavien hahmojen kanssa. Jotkut pelaajan tekemät valinnat vaikuttavat myöhemmin pelin juoneen joko väliaikaisesti tai pysyvästi sen loppuun asti.Episodi alkaa Chloen saapuessa ladolle jossa tämän lempiyhtye Firewalk soittaa. Chloe yrittää päästä sisään vartijan ohi lopulta onnistuen, ja sisällä tämä kohtaa t-paitoja myyvän miehen. Paidat maksavat liikaa, joten Chloe voi höynäyttää myyjää laskemalla tämän auton käsijarrun pois sen liukuessa ulos ladosta. Chloe varastaa paidan lisäksi valintojen mukaan tukun tämän rahoja, joka vaikuttaa pelin juoneen merkittävästi. Chloe yrittää tunkeutua yleisön läpi eturiviin katsomaan esitystä, mutta vahingossa kaataa oluet erään miehen päälle. Chloe pakenee uhoavaa miestä yläkertaan ja pääsee kuuntelemaan bändiä, kunnes mies tulee uhkailemaan tätä. Yhtäkkiä Blackwellin suosituimpiin oppilaisiin kuuluva Rachel Amber pelastaa Chloen tilanteesta ja vie tämän eturiviin, ja kaksi viettävät elämänsä illan.


title: Life Is Strange: Before the Storm

text: Chloe herää huoneestaan, ja menee aamupalalle. Tämä käy sanaharkkaa äitinsä Joycen kanssa, joka pyytää Chloea olemaan ystävällinen tämän uudelle miesystävälle Davidille. David vie Chloen kouluun, ja unissaan Chloe näkee isänsä Williamin kuoleman. Chloe herää Davidin saapuessa koululle. Chloe menee pyytämään ystävältään Stephiltä poltettua CD:tä, ja tämän jälkeen menee koulun oville, kunnes törmää kahteen oppilaaseen, Drewiin ja Nathaniin. Drew kiusaa Nathania, ja halutessaan Chloe voi astua heidän väliinsä. Chloe tapaa jälleen Rachelin joka pyytää tätä tulemaan kanssaan metsäretkelle.


title: Life Is Strange: Before the Storm

text: Chloe ja Rachel kapuavat junan tavaravaunuun, ja pelaavat pelejä sekä kuuntelevat musiikkia. Kaksikko hyppää pois junasta, ja jatkaa matkaansa vuorille jossa on tähystyslaite. Ystävykset nauravat ja kommentoivat eri ihmisten tekemisiä laitteen läpi. Chloe huomaa puun alla suutelevan pariskunnan, ja Rachel menee yhtäkkiä hiljaiseksi. Tämä pyytää Chloea varastamaan viereisesltä piknik-pöydältä toisen pariskunnan viinipullon, ja Chloe tekee työtä käskettyä. Myöhemmin kaksikko siirtyy läheiselle kaatopaikalle jossa Rachel vetäytyy omiin oloihinsa. Chloe yrittää auttaa Rachelia joka ei halua puhua, ja Rachel on aikeissa poistua paikalta. Chloe tunnustaa Rachelille että on ystävystynyt/ihastunut tähän eikä halua pilata sitä. Rachel kertoo ettei voi vaikuttaa asiaan ja häipyy, jolloin Chloe suutuksissaan rikkoo kaatopaikan tavaroita ja kohtaa juuri saman auton, jossa tämän isä oli kuollessaan. Chloe saa raivokohtauksen ja lyyhistyy maahan itkemään.


title: Life Is Strange: Before the Storm

text: Chloe näkee näyn isästään joka kertoo että Rachel tarvitsee tätä vaikka ei sitä myönnä. Chloen löytäessä Rachelin tämä kertoo että pariskunta joka suuteli puun alla olivat hänen isänsä ja vieras nainen. Chloe ja Rachel sopivat, että lähtevät pois yhdessä Arcadia Baysta. Rachel polttaa omistamansa valokuvan isästään, ja samalla saa aikaan maastopalon. Aamulla palo on saanut aikaan hämmennystä mediassa kuin Arcadia Bayn asukkaissa.


title: Life Is Strange: Before the Storm

text: Chloe ja Rachel joutuvat puhutteluun rehtori Wellsin kanssa, jonka loppuuntulemana Chloe saa potkut koulusta. Samaan aikaan hän saa kuulla, että David on muuttamassa tämän luo, mikä saa hänet täysin pois tolaltaan. Hän suuntaa kaatopaikalle, ja alkaa työstämään sieltä löytynyttä autoa jotta saisi sen käyntiin. Pian Chloe saa puhelun Frankilta, joka haluaa velkansa. Chloe lupautuu auttamaan tätä varastamaan rahaa Drewiltä, joka on myös velkaa Frankille. Drewin huoneessa Drew että tämän pikkuveli saapuvat paikalle. Drew pyytää Chloe pitämään huolta veljestään, kun tämä lukitsee oven ja menee takaisin käytävään. Käytävässä Damon Merrick, Frankin työtoveri, pahoinpitelee Drewin pelaajan päätösten mukaan.


title: Life Is Strange: Before the Storm

text: Myöhemmin, Chloe menee tapamaan Rachelia tämän näytökseen. Takahuoneessa toista hahmoa esittävä Victoria Chase kyllästyy kaksikkoon ja häipyy paikalta, jolloin hahmon paikka jää auki. Rachel suostuttelee Chloen esittämään tätä osaa, vaikka Chloe ei ole niinkään varma asiasta. Chloe esittää osan mallikkaasti improvisoiden ja saa aplodit yleisöltä. Illemmalla Chloe ja Rachel suuntaavat Amberien kotiin keräämään tavaroitaan matkalleen, samalla iloiten. Pelaajan päätösten mukaan kaksikko päätyy suutelemaan tai pysymään ystävinä.


title: Life Is Strange: Before the Storm

text: Ambereilla Chloe auttaa perhettä ruoanlaitossa. Ruokapöydässä Rachelin mitta täyttyy isänsä salailuista, ja tämä rikkoo pöydän vaatien tietää totuuden. James lopulta paljastaa mysteerisen naisen olevan Sera, Rachelin oikea äiti.


title: Life Is Strange: Before the Storm

text: Kuultuaan uutiset Rachel kipuaa väsyneenä yläkertaan, Chloen seuratessa tätä. Chloe lupaa Rachelille, että hän järjestää kaiken, ja tämä tulee tapaamaan Seran, vaikka James ei haluaisi päästää Seraa lähellekään Rachelia, koska Sera kärsi huumeriippuvuudesta.


title: Life Is Strange: Before the Storm

text: Chloe ottaa yhteyttä Frankiin, ja tapaa tämän myöhemmin kaatopaikalla. Ennen lähtöään Chloe sopii asiansa (pelaajan päätösten mukaan) Davidin kanssa. Kaatopaikalla Chloe saa lopultakin auton käyntiin, ja kohtaa Rachelin. Frank ja yllättäen Damon saapuvat paikalle. Damon uhkailee Chloea veitsellä, mikäli tämä ei jätä Sera-asiaa rauhaan. Rachel pillastuu, ja lyö Damonia laudalla päähän. Chloe jähmettyy pelosta paikalleen, samalla kun Damon iskee Rachelia veitsellä rintaan. Frank pidättelee Damonia ja käskee kaksikon häipyä paikalta. Chloe raahaa Rachelin autoon ja ajaa vie läheiseen sairaalaan. Chloe saa selville Jamesin käskeneen Damonin tappaa Seran. Frank hyökkää Damonin kimppuun ja Sera vaatii Chloelle olemaan kertomatta Rachelille totuutta. Chloen palattua sairaalaan, pelaajan on päätettävä kertooko Rachelille kaiken vai suojeleeko häntä totuudelta.


title: Life Is Strange: Before the Storm

text: Bonusepisodi sijoittuu aikaan, jolloin 13-vuotias Maxine ”Max” Caulfield epäröi kertoa Chloelle muutostaan perheensä kanssa Seattleen kolmen päivän kuluttua. He löytävät nauhoitteen, jonka he 8-vuotiaina tekivät leikkiessään merirosvoja ja mainitsevat siinä kartan sekä amuletin. Aarre oli heidän jättämänsä aikakapseli, mutta käy ilmi, että Chloen isä William oli siirtänyt aikakapselin ja oman nauhoitteensa säilöön jonnekin muualle. Pelaaja voi päättää, että kertooko tästä Chloelle, mutta tämän jälkeen Chloen äiti Joyce kertoo Williamin joutuneen onnettomuuteen ja kuolleen. Williamin hautajaisten jälkeen Max ja hänen perheensä lopulta lähtevät, mutta Max jätti lähdettyään Chloelle vielä yhden ääniviestin. Viestin sisältö riippuu siitä kertoiko pelaaja episodin alussa Chloelle muutosta Seattleen vai ei.


title: Marielle

text: Marielle on suomalaisittain yhdysnimi, jossa yhdistyvät nimet "Mari" ja "Elle". Näistä jälkimmäinen, "Elle", on saamelainen nimi ja usein käytössä yhdysnimen osana. Syyskuuhun 2017 mennessä "Marielle"-nimi oli Suomessa annettu noin 160 henkilölle. Nimi on tällä hetkellä käytössä ympäri maailman ja esimerkiksi Ruotsissa on noin 3 000 Marielle-nimen kantajaa.


title: Marielle

text: Kansainvälisessä kontekstissa nimi "Marielle" on alun perin ranskalainen naisen etunimi. Alkuperältään se on diminutiivimuoto raamatullisesta nimestä Maria ja sen ranskankielisestä muodosta Marie. Vastaava italiankielinen nimi on Mariella ja espanjankielinen nimi Mariela.


title: Ferdinand IV (Toscana)

text: Ferdinand IV (10. kesäkuuta 1835 Firenze – 17. tammikuuta 1908 Salzburg, Itävalta-Unkari) oli nimellisesti viimeinen Toscanan suurherttua vuosina 1859–1860, mutta hän ei tosiasiassa hallinnut valtakuntaansa.


title: Ferdinand IV (Toscana)

text: Ferdinand IV:n vanhemmat olivat suurherttua Leopold II ja tämän toinen puoliso, Molempain Sisiliain prinsessa Maria Antonia. Italian yhdistymiseen liittyneen vallankumouksen uhatessa hän lähti yhdessä isänsä kanssa maanpakoon vuonna 1859. Leopold luovutti maanpaossa kruunun pojalleen Ferdinandille 21. heinäkuuta 1859, mutta tällä ei enää ollut asiaa takaisin Toscanaan. Maata hallitsi Bettino Ricasolin johtama väliaikaishallinto, kunnes koko Toscana maaliskuussa 1860 liitettiin osaksi uutta Italian kuningaskuntaa. Ferdinand sai samaan aikaan Itävallan armeijassa nimellisen sotamarsalkkaluutnantin arvon. Hän ilmoitti muodollisesti luopuvansa Toscanan kruunusta vuonna 1870 pikkuserkkunsa, Itävallan keisari Frans Joosefin toiveesta.


title: Ferdinand IV (Toscana)

text: Ferdinand IV:n pojat Joosef Ferdinand, Peter Ferdinand ja Henrik Ferdinand toimivat myöhemmin kenraaleina Itävalta-Unkarin armeijassa.


title: Luettelo televisiosarjan Tunteet pelissä jaksoista

text: Seuraava lista on luettelo The WB- ja The CW-kanavien sarjan Tunteet pelissä jaksoista.


text: Lucas (Chad Michael Murray) ja Nathan Scottia (James Lafferty) ei näytä yhdistävän muu kuin intohimo koripallon pelaamiseen. He jakavat kuitenkin muutakin, saman isän, Dan Scottin. Dan hylkäsi Lucasin äidin, Karen Roen (Moira Kelly), tämän tullessa raskaaksi ja jatkoi koripallouransa eteenpäin ajamista. Yliopistossa hän tapasi Nathanin äidin, Debin (Barbara Alyn Woods), ja tarjosi heille pysyvän ja rikkaan kodin. Hän ei kuitenkaan koskaan yrittänyt olla osa Lucasin elämää, joka jäi yksinhuoltajaäitinsä kasvatettavaksi.


text: Nathan pelaa koulun koripallojoukkueessa "Ravens" ja Lucas puistossa "River Court", kunnes Ravensin valmentaja Whitey Durham (Barry Corbin) pyytää häntä liittymään joukkueeseen. Tämä lisää jännitettä veljesten välille, etenkin kun mukaan tulee Nathanin tyttöystävä, Peyton Sawyer (Hilarie Burton) ja Lucasin lapsuuden ystävä ja paras kaveri Haley James (Bethany Joy Galeotti). Ensimmäisen tuotantokauden ajan keskitytään oikeastaan seuraamaan kuinka Nathanin ja Lucasin väliset suhteet muuttuvat kohti veljellisyyttä. Jännitystä lisää vielä kolmiodraama Brooke Davisin (Sophia Bush), Peytonin ja Lucasin välillä sekä Nathanin ja Haleyn avioliitto.


text: Toisella tuotantokaudella seurataan mm. Haleyn ja Nathanin avioliittoa, Lucasin ihmissuhdekuvioita. Haley aloittaa musiikillista uraansa ja Nathan keskittyy koripalloon. Lucasin ja Nathanin välinen veljeys syvenee. Brooke ja Peyton työstävät kärsinyttä ystävyyssuhdettaan. Haleyn musiikkiura jatkaa nousuaan ja hän lähteekin kiertueelle Chris Kellerin kanssa. Haleyn ja Nathanin avioliitto on vaikeuksissa tämän vuoksi. Samaan aikaan Deb kärsii addiktiosta lääkkeisiin. Kauden lopussa Haley palaa takaisin kotiin.


text: Kausi keskittyy seniorivuoden ensimmäiseen puolikkaaseen Tree Hillissä. Dan Scott haluaa selvittää, kuka yritti tappaa hänet. Sarjaan tulee mukaan Rachel Gatina, jonka suhde vanhemman Cooperin kanssa aiheuttaa hämmennystä koko koulussa. Lucasin ja Brooken suhde kehittyy. Peytonin ja Jaken suhde näyttää sen sijaan olevan ohi, kun Haley alkaa Nathanin kanssa suunnittelemaan häitä. Peyton tutustuu biologiseen äitiinsä, Ellie Harpiin. Tree Hillissä tapahtuu kouluammuskelu, jossa Peytonia ammutaan ja Dan tappaa oman veljensä Keithin. Kausi päättyy auto-onnettomuuteen.Nathan, Rachel ja Cooper kaikki selviävät onnettomuudesta. Peytonin ja Lucasin ystävyys syvenee entisestään. Deb yrittää itsemurhaa ottamalla yliannostuksen. Peyton tapaa veljensä. Haley kertoo Nathanille raskaudestaan. Lucas lopettaa pelaamisensa Ravensissa, mutta jatkaa pelaamistaan myöhemmin. Peytonille selviää, että henkilö, jota hän luuli veljekseen, ei olekaan ihan sitä, miltä näyttää. Dan tunnustaa tehneensä murhan ensin pojilleen ja myöhemmin poliisille.


text: Tuotantokaudessa eletään collegen jälkeistä elämää. Neljän vuoden aikana Brooke on kuuluisa muotisuunnittelija New Yorkissa, Lucas on julkaissut ensimmäisen kirjansa ("An Unkindness of Ravens"), Nathanin ja Haleyn lapsi on kasvanut isoksi neljävuotiaaksi pojaksi ja Peyton on assistentin assistenttina Los Angelesilaisessa levy-yhtiössä. Lucasilla on myös uusi tyttöystävä Lindsey, jonka kanssa hän on menossa naimisiin.Kuudennella tuotantokaudella selviää ketä Lucas päätyi kosimaan viidennen tuotantokauden lopussa, Peytonia, Lindseyta vai Brookea. Brooke menettää yhtiönsä ja hänet pahoinpidellään. Peyton on raskaana ja Lucasin kirjasta tehdään elokuva. Kaksi päähahmoa poistuu Tree Hillistä, ja Peytonin ex-poikaystävä Julian Baker saapuu.


title: Ferdinand IV

text: Ferdinand IV voi tarkoittaa seuraavia hallitsijoita:


title: Euroopan-mestaruuskilpailut 2018

text: Euroopan-mestaruuskilpailut 2018 (myös nimellä Super-EM 2018) oli urheilun monitapahtuma, joka järjestettiin Glasgow’ssa, Skotlannissa ja Berliinissä, Saksassa 2.–12. elokuuta 2018. Glasgow’ssa kilpailtiin Euroopan-mestaruudesta uintilajeissa, pyöräilyssä, golfissa, voimistelussa, soudussa ja triathlonissa, kun taas Berliinissä kilpailtiin yleisurheilussa. Nämä olivat ensimmäiset monen lajin yhteiset Euroopan-mestaruuskilpailut, vuonna 2015 kilpailtiin suuremman kokoluokan Euroopan kisoissa, jotka ovat vuorossa seuraavan kerran vuonna 2019.


title: Aikajana sodanjulistuksista toisen maailmansodan aikana

text: Tämä on aikajana muodollisista sodanjulistuksista toisen maailmansodan aikana.


text: Sodanjulistus on muodollinen teko, jolla yksi valtio aloittaa sodan toista valtiota vastaan. Ilmoitus on yleensä esitystaajuisen puheen toimittaminen (jota ei saa sekoittaa pelkkään puheeseen) tai allekirjoitetun asiakirjan esittäminen kahden tai useamman suvereenin valtion välisen sodan julistamiseksi. Virallinen kansainvälinen protokolla sodan julistamisesta määriteltiin Haagin toisessa rauhankonferenssissa vuonna 1907 .


text: Alla on luettelo toisen maailmansodan aikana tapahtuneista yksittäisten maiden välisistä sotien puhkeamisista. Luettelossa on ilmoitettu päivämäärät – välittömästi ennen toista maailmansotaa tai sen aikana –, joista alkaen valtioiden välillä oli todellinen sotatilanne. Mukana ovat myös diplomaattisten suhteiden katkaisemiset, jotka eivät johtaneet varsinaisiin sotatoimiin.


title: Koripallon Euroopan-mestaruuskilpailut 2017 – Lohko A

text: Koripallon Euroopan-mestaruuskilpailujen 2017 Lohko A:ssa pelaavat Suomi, Ranska, Kreikka, Islanti, Puola ja Slovenia.


title: Bardon Millin rautatieasema

text: Bardon Millin rautatieasema on rautatieasema Bardon Millin kylässä Northumberlandissa. Se sijaitsee Tyne Valley Linen varrella.


title: Bardon Millin rautatieasema

text: Asema avattiin 18. kesäkuuta 1838. Sitä käytti 9 880 matkustajaa kaudella 2015–2016.


title: Karjunen

text: Karjunen on sukunimi, joka on muun muassa seuraavilla suomalaisilla henkilöillä:


title: Carlos Soler

text: Carlos Soler Barragán (s. 2. tammikuuta 1997 Valencia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Valenciaa ja on pelipaikaltaan keskikenttäpelaaja.


title: Carlos Soler

text: Soler on kotikaupunkinsa jalkapalloseura Valencia Club de Fútbolin kasvatti, jonka nuorisoakatemiaan hän liittyi vuonna 2005. Juniorivuosinaan Soler pelasi usein hyökkääjänä, mutta pelaajan kehittyessä ja vanhetessa, hänen pelipaikkaansa laskettiin hyökkäävän keskikenttäpelaajan kautta keskikentälle. Ensiesiintymisensä seuran reservijoukkueessa Soler teki 3. toukokuuta 2015 maan kolmanneksi korkeimmalla sarjatasolla Segunda División B:ssä ottelussa UE Cornellàa vastaan.


title: Carlos Soler

text: Soler teki ensimmäisen maalinsa aikuisten tasolla 13. joulukuuta 2015 ottelussa Badalonaa vastaan. Seuraavan vuoden maaliskuussa, hän solmi jatkosopimuksen seuran kanssa.


title: Carlos Soler

text: Ensiesiintymisensä seuran edustusjoukkueessa Soler teki 10. joulukuuta 2016 tappiollisessa vierasottelussa Real Sociedadia vastaan. Ensimmäinen maali edustusmiehistössä syntyi 21. tammikuuta 2017, kun joukkue kohtasi vierasottelussa Estadio de la Cerámicalla Villarrealin.


title: Maastohiihto talviolympialaisissa 1952 – naisten 10 km

text: Vuoden 1952 Oslon talvilolympialaisten naisten 10 kilometrin maastohiihto, oli olympiahistorian ensimmäinen naisten maastohiihtokilpailu. Kilpailu käytiin 23. helmikuuta 1952 Holmenkollenilla. Myöskään aiemmin naisten hiihto ei ollut FIS:n järjestämien hiihdon maailmanmestaruuskilpailujen ohjelmassa. Ainoastaan isäntämaa Norja oli ainoa, joka äänesti naisten hiihtokilpailun järjestämistä vastaan.


text: Naishiihdon johtavana maana pidettiin Neuvostoliiton poissa ollessa Suomea, jossa oli järjestetty naisten kansallisia mestaruuskilpailuja jo useita vuosia. Suomen paras naishiihtäjä oli Tyyne Wideman, joka oli voittanut maan mestaruuden kolmesti perättäin 1949, 1950 ja 1951, päätti lopettaa hiihtouransa vuoteen 1951. Hänen kaksoissisarensa Lydia Wideman sen sijaan osallistui Oslon olympialaisiin. Tämä oli jo kilpailun puolivälissä hiihtänyt tukevaan johtton, joka säilyi kilpailun loppuun asti. Suomalaishiihtäjät saavuttivat kilpailussa kolmoisvoiton ja Lydia Wideman jäi historiaan ensimmäisenä naisten maastohiihdon olympiavoittajana.


title: Lee Seung-gi

text: Lee Seung-gi (, s. 13. tammikuuta 1987 Seoul, Korean tasavalta) on eteläkorealainen näyttelijä, laulaja ja tanssija.


title: Ettore Bastico

text: Ettore Bastico (9. huhtikuuta 1876 Bologna – 2. joulukuuta 1972 Rooma) oli italialainen upseeri ennen toista maailmansotaa ja sen aikana, ja hän myös komensi Jadon keskitysleiriä Libyassa. Hän syntyi Bolognassa, Emilia-Romagnan alueella vuonna 1876. Hänet ylennettiin toisen maailmansodan aikana sotamarsalkaksi. Hän komensi Italian armeijan joukkoja mm. Espanjan sisällissodassa ja Pohjois-Afrikassa. Hän myös toimi Libyan kenraalikuvernöörinä 19. heinäkuuta 1941 - 2. helmikuuta 1943


title: Ettore Bastico

text: Bastico syntyi Bolognassa, Emilia-Romagnan alueella. Hän liittyi 3. Bersaglierirykmenttiin vuonna 1894, jossa hänen taitonsa huomattiin, ja hänet ylennettiin luutnantiksi vuonna 1899. Hänet ylennettiin kapteeniksi vuonna 1909, ja ennen ensimmäistä maailmansotaa hänet ylennettiin everstiksi. Hän liittyi ensimmäiseen maailmansotaan sen alettua.


title: Ettore Bastico

text: Basticon kyky johtajana alettiin huomata, ja sen ansiosta hänet ylennettiin prikaatinkenraaliksi vuonna 1928, kenraalimajuriksi vuonna 1932 ja kenraaliluutnantiksi vuonna 1936. Hän oli mukana toisessa Italian-Etiopian sodassa, jossa hän komensi III. Armeijakuntaa, sekä Espanjan sisällissodassa, jossa hän komensi italialaisia vapaaehtoisjoukkoja, kunnes Francolle uskolliset joukot saavuttivat italialaisjoukkojen kanssa voiton Santanderin taistelussa. Tämän jälkeen italialaisjoukkojen komento siirtyi Basticolta kenraali Mario Bertille. Tämän jälkeen Bastico palasi Italiaan, jossa hän sai käskyn huolehtia armeijan uudistuksesta sekä moottoroitujen joukkojen lisäämisestä. Hän myös siirtyi komentamaan uutta ja moottoroitua Italian 6. Armeijaa.


title: Ettore Bastico

text: Italian liittyessä toiseen maailmansotaan Bastico toimi Italian Dodekanesian kenraalikuvernöörinä. Bastico ylennettiin kenraaliksi 7. elokuuta 1940, vain muutama kuukausi Italian sotaan liittymisen jälkeen. 19. heinäkuuta 1941 hän sai komentoonsa kaikki akselivaltojen joukot Pohjois-Afrikassa. Todellisuudessa joukkoja kuitenkin johti Saksan silloinen kenraaliluutnantti Erwin Rommel. Basticon komentamat italialaisjoukot ja Rommelin saksalaisjoukot hyökäsivät Gazalaan toukokuussa 1942. Akselivaltojen joukot voittivat taistelun, ja sen ansiosta liittoutuneiden joukot saatiin työnnettyä Egyptin rajalle. Bastico ylennettiin sotamarsalkaksi 12. elokuuta 1942, jotta hän ei olisi sotilasarvoltaan Rommelin alapuolella. Hänet ylennettiin myös sen toivossa, että saksalaiset joukot alkaisivat tottelemaan italialaisten käskyjä enemmän. Tämä ei kuitenkaan onnistunut, ja Rommel jatkoi joukkojen johtajana. Pohjois-Afrikassa käytiin suuria taisteluita, kuten Alam Halfan taistelu ja toinen El-Alameinin taistelu, joissa liittoutuneet saavuttivat tärkeitä voittoja. Häviöiden seurauksena liittoutuneet saivat jalansijan Egyptiin, ja alkoivat edetä Libyaan saksalais-italialaisten joukkojen perääntyessä.


title: Ettore Bastico

text: Samoihin aikoihin liittoutuneet aloittivat Operaatio Soihdun. Tämä laittoi lisää paineita loppuun kulutettujen saksalais- ja italialaisjoukkojen harteille. Viimeisin merkittävä taistelu, El Agheilan taistelu, käytiin joulukuussa 1942. Sen häviäminen sinetöi akselivaltojen joukkojen kohtalon Pohjois-Afrikassa. Taistelun jälkeen akselivaltojen joukot perääntyivät Tripolitanian alueelle, ja sieltä myöhemmin Tunisiaan. Libyan menetyksen jälkeen alkoivat Tunisian taistelut, joita ennen Bastico vapautettiin tehtävistään, ja italialaisjoukkojen komentoon siirtyi kenraali Giovanni Messe. Bastico ei sen jälkeen komentanut joukkoja toisessa maailmansodassa.


title: Ettore Bastico

text:
Bastico siirrettiin reserviin sodan jälkeen, ja hänelle myönnettiin mm. Italian Tasavallan Ansioritarikunnan kunniamerkki. Hän eli viimeiset elinvuotensa Roomassa tutkien erilaisia univormuja, eri maiden kunniamerkkejä ja historiaa. Hän kuoli 96-vuotiaana 2. joulukuuta 1972, ja oli kuollessaan yksi kokeneimmista
italialaisista toisen maailmansodan aikaisista komentajista.


title: Ettore Bastico

text: Bastico kirjoitti sodan jälkeen kokemuksistaan kirjoja, joista kuuluisimpia ovat:


title: Anders Blume

text: Anders Blume (s. 7. joulukuuta 1985) on tanskalainen ""-selostaja. Hänen selostuksiaan on totuttu kuulemaan kaikista suurimmassa ja merkittävimmissä turnauksissa.


title: Anders Blume

text: Blume on ollut mukana selostamassa kaikkia Valve Corporation sponsoroimia CS:GO-majorturnauksia, lukuun ottamatta EMS One Katowice 2014-turnausta. Hän on työskennellyt laajalle valikoimalle eri turnauksen järjestäjiä mukaan lukien Electronic Sports League (ESL), Dreamhack ja Gfinity. Hän selostajaparinaan on usein Auguste "Semmler" Massonnat.


title: Anders Blume

text: Blume on tunnettu energisistä selostuksistaan ja heittämistään lausahduksista äkillisten pelitapahtumien sattuessa, mukaan lukien huudahdus, mistä on tullut hänen catchphrasensa: "Oletko tosissasi?". Vuonna 2015 hän voitti Golden Joystick --palkinnon vuoden eSports-henkilö gategoriassa.


title: Suutarilan yläaste

text: Suutarilan yläaste oli Helsingin Suutarilassa sijainnut peruskoulu, jossa sijaitsi luokat 7–9. Suutarilan yläaste yhdistyi Töyrynummen ala-asteeseen 1.8.2016. Helsingin kaupunginvaltuusto päätti koulujen yhdistymisestä 20.5.2015. Uuden koulun nimeksi tuli Suutarinkylän peruskoulu.


title: Ranskan Ylä-Volta

text: Ylä-Volta () oli Ranskan Länsi-Afrikkaan kuulunut Ranskan siirtomaa, joka perustettiin 1. maaliskuuta 1919. Siirtomaa purettiin 5. syyskuuta 1932.


title: Ranskan Ylä-Volta

text: Toisen maailmansodan jälkeen, 4. syyskuuta 1947 valtio elvytettiin osaksi Ranskan unionia. 11. joulukuuta 1958 Ranskan Ylä-Volta muodostettiin uudelleen itsehallinnollisena Ylä-Voltan siirtomaana osana Ranskan unionia ja kaksi vuotta myöhemmin, 5. elokuuta 1960 valtiolle myönnettiin täysi itsenäisyys. 4. elokuuta 1984 Ylä-Voltan nimi muutettiin Burkina Fasoksi.


title: Ranskan Ylä-Volta

text: Ylä-Voltan nimi viittaa maan sijaintiin Volta-joen yläosassa.


title: Verhneusinski

text: Verhneusinski () on Ermakovskin piirissä, Krasnojarskin alueella, Venäjällä, Etelä-Siperiassa sijaitseva kylä. Verhneusinskissä oli 1 393 asukasta vuoden 2010 tietojen mukaan.


title: Verhneusinski

text: Vuosina 1924-1956 Verhneusinski oli Krasnojarskin aluepiirissä sijainneen Usinskin piirin keskustaajama.


title: Verhneusinski

text: Kylässä syntyi venäläinen urheilija "Artem (Aleksandrovich) Ekimov" (s. 27. maaliskuuta 1986).


title: Saunajärvi

text: Saunajärvi -nimisiä järviä ovat:


title: Hymne National Voltaïque

text: Hymne National Voltaïque oli Ylä-Voltan kansallislaulu vuodesta 1960 vuoteen 1984, jolloin maan nimi muutettiin Burkina Fasoksi ja maan nykyinen kansallislaulu "Une Seule Nuit" valittiin.


title: Hymne National Voltaïque

text: "Fière Volta de mes aieux,"


title: Hymne National Voltaïque

text: "Ton soleil ardent et glorieux"


title: Hymne National Voltaïque

text: "Te revêt d’or et de fierté"


title: Hymne National Voltaïque

text:
"Ô Reine drapée de loyauté!"
Kertosäe
"Nous te ferons et plus forte, et plus belle"


title: Hymne National Voltaïque

text: "A ton amour nous resterons fidèles"


title: Hymne National Voltaïque

text: "Et nos coeurs vibrant de fierté"


title: Hymne National Voltaïque

text:
"Acclameront ta beauté"
"Vers l’horizon lève les yeux"


title: Hymne National Voltaïque

text: "Frémis aux accents tumultueux"


title: Hymne National Voltaïque

text: "De tes fiers enfants tous dressés"


title: Hymne National Voltaïque

text:
"Promesses d’avenir caressées"
Kertosäe
"Le travail de ton sol brûlant"


title: Hymne National Voltaïque

text: "Sans fin trempera les cœurs ardents,"


title: Hymne National Voltaïque

text: "Et les vertus de tes enfants"


title: Hymne National Voltaïque

text:
"Le ceindront d’un diadème triomphant."
Kertosäe
"Que Dieu te garde en sa bonté,"


title: Hymne National Voltaïque

text: "Que du bonheur de ton sol aimé,"


title: Hymne National Voltaïque

text: "L’Amour des frères soit la clé,"


title: Hymne National Voltaïque

text: "Honneur, Unité et Liberté."


title: Ronnie Vannucci

text: Ronald ”Ronnie” Vannucci (s. 15. helmikuuta 1976 Las Vegas, Nevada Yhdysvallat) on yhdysvaltalainen muusikko, joka on lasvegasilaisen rockyhtye The Killersin rumpali. Hän on perustanut yhtyeen Big Talk.


title: LHS 1140b

text: LHS 1140b on Valaskalan tähdistössä sijaitseva eksoplaneetta, joka kiertää punaista kääpiötä LHS 1140. Planeetta sijaitsee noin 40 valovuoden päässä Maapallolta. Sen läpimitta on noin 18 000 kilometriä, mikä on noin puolitoista kertaa pidempi kuin Maan läpimitta. Sen arvellaan olevan tiheydeltään noin kaksinkertainen Maahan verrattuna. Se kiertää rauhallista emotähteään noin 15 miljoonan kilometrin päässä. Planeettaa pidetään lupaavana ehdokkaana elämän syntymiselle, ja se on kiviplaneetta.


title: Vuoden 2017 Atlantin hurrikaanikausi

text: Vuoden 2017 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 29. marraskuuta 2017. Kausi oli harvinaisen vilkas ja tuhoisa. Sen aikana Atlantilla kehittyi 17 nimettyä myrskyä, joista 10 oli hurrikaaneja ja näistä kuusi voimakkaita hurrikaaneja eli Saffirin-Simpsonin hurrikaaniasteikolla vähintään luokassa kolme.


title: Vuoden 2017 Atlantin hurrikaanikausi

text: Nimet valittiin esiintymisjärjestyksessä etukäteen valitulta listalta.


title: Vuoden 2017 Atlantin hurrikaanikausi

text: Matalapaine on trooppinen, jos siinä ei ole keskileveysasteiden matalapaineille tyypillisistä rintamarakennetta ja se silti elää yli 24 tuntia ja jos se muodostuu tropiikissa tai subtropiikissa. Sitä sanotaan trooppiseksi myrskyksi, jos tuulen nopeuden suurin minuutin keskiarvo kymmenen metrin korkeudella on yli 32 m/s, ja hurrikaaniksi, jos tuuli ylittää 33 m/s.


title: Vuoden 2017 Atlantin hurrikaanikausi

text: Vuodesta 2017 ennustettiin alun perin tavallista helpompaa hurrikaanivuotta El Niño -ilmiön takia. El Niñoa ei kuitenkaan kehittynyt, joten Yhdysvaltain sää- ja merentutkimuslaitos NOAA muutti elokuussa ennustettaan ja arvioi, että hurrikaaneja tulisi enemmän kuin keskimääräisenä vuonna, jolloin Atlantilla kehittyy 11 nimettyä myrskyä, kuusi hurrikaania ja kaksi vakavaa hurrikaania eli luokkiin 3–5 luokiteltavia myrskyjä.


title: Vuoden 2017 Atlantin hurrikaanikausi

text: Jo lokakuussa voitiin todeta, että kausi oli harvinaisen aktiivinen ja tuhoisa. Hurrikaaneja oli monia, ne olivat voimakkaita ja ne osuivat asutuille alueille. Tähän vaikuttivat meriveden lämpötila, Atlantin korkeapaineen sijainti tavallista pohjoisempana, virtaukset, jotka ohjasivat myrskyt mantereelle, ja Afrikan sateinen vuosi, jonka takia hurrikaanien syntyseudun ilmassa oli vähemmän tiivistymisytimiksi sopivia pölyhiukkasia.


title: Nigerin siirtomaa

text: Nigerin siirtomaa () oli Ranskan siirtomaa, joka käsitti suuren osan nykyisen länsiafrikkalaisen valtion Nigerin alueesta kuin myös osia nykypäivien valtioiden Malin, Burkina Fason sekä Tšadin alueista. Siirtomaa oli olemassa eri muodoissa vuodesta 1900 vuoteen 1960, mutta oli viralliselta nimeltään "Colonie du Niger" vain vuosien 1922 ja 1960 välillä.


title: P-Klooribentsotrifluoridi

text: p-Klooribentsotrifluoridi eli 4-klooribentsotrifluoridi (CHClF) on halogenoitu aromaattinen orgaaninen yhdiste. Yhdistettä voidaan käyttää liuottimena, muiden yhdisteiden valmistuksen lähtöaineena ja dielektrisenä nesteenä. p-Klooribentsotrifluoridi on o- ja m-klooribentsotrifluoridien isomeeri.


title: P-Klooribentsotrifluoridi

text: Huoneenlämpötilassa p-klooribentsotrifluoridi on väritöntä nestettä. Yhdiste on veteen liukenematonta ja liukenee muun muassa etanoliin, asetoniin ja dimetyylisulfoksidiin. p-Klooribentsotrifluoridi on lievästi myrkyllistä. Yhdiste ärsyttää ihoa, silmiä ja hengitysteitä.


title: P-Klooribentsotrifluoridi

text: p-Klooribentsotrifluoridia valmistetaan fluoraamalla p-klooribentsotrikloridia vetyfluoridilla. Tärkein aineen käyttökohde on muiden kemikaalien valmistus ja esimerkiksi sen nitrattuja johdannaisia käytetään värien ja maatalouskemikaalien esimerkiksi trifluraliinin ja asifluorfeenin valmistukseen. Muita käyttökohteita ovat käyttö teollisuusliuottimena sekä dielektrisenä nesteenä.


title: Wayne Gardner

text: Wayne Gardner (s. 11. lokakuuta 1959 Wollongong, Uusi Etelä-Wales) on australialainen uransa lopettanut ratamoottoripyöräilijä. Hän voitti 500-kuutioisten maailmanmestaruuden 1987 Hondalla. Gardner on ajanut kilpaa myös vakioautoilla pääosin Australiassa ja Japanissa.


title: Luettelo Väinö Tannerin suomentamista teoksista

text: Tämä on luettelo Väinö Tannerin suomentamista teoksista.


title: Senegambia ja Niger

text: Senegambia ja Niger () oli siirtomaa-alue Ranskan Länsi-Afrikassa vuosina 1902–1904. Se käsitti osan nykyisten Malin ja Senegalin valtioiden alueesta.


title: Senegambia ja Niger

text: Senegambia ja Niger muodostettiin Ylä-Senegalin ja Keski-Nigerin alueesta sekä aikaisemmin Senegalin siirtomaan yhteyteen kuuluneista protektoraateista. Alue oli suoraan Ranskan Länsi-Afrikan kenraalikuvernöörin alainen. Kayesissa oli kenraalikuvernöörin pysyvä edustaja.


title: Senegambia ja Niger

text: Vuonna 1904 alue muutettiin Ylä-Senegalin ja Nigerin siirtomaaksi, joka käsitti entisen Ylä-Senegalin ja Keski-Nigerin sekä entisen toisen sotilasalueen, joka sai samalla siviilihallinnon. Ensimmäisestä eli Timbuktun ja kolmannesta eli Zinderin sotilasalueesta muodostettiin Ylä-Senegalin ja Nigerin alainen Nigerin sotilasalue. Senegaljoen vasemman rannan protektoraatit liitettiin Senegaliin.


title: Kim Bum

text: Kim Bum (, s. 7. heinäkuuta 1989 Seoul, Korean tasavalta) on eteläkorealainen näyttelijä, laulaja ja tanssija.


title: Pia Asikainen

text: Pia Merja Christina Asikainen (s. 23. helmikuuta 1972 Nakkila) on suomalainen toimittaja ja ohjaaja.


title: Pia Asikainen

text: Asikainen tunnetaan erityisesti TV1:n Liftarit -sarjan (2017) juontajana ja ohjaajana sekä Sohvasurffaajat -sarjan (2011-2013) ohjaajana ja kuvaajana. Sohvasurffaajat -sarja voitti Viikottainen Asiaohjelma -palkinnon Koura -gaalassa vuonna 2012. Sarja oli myös ehdolla Prix Europassa "The Marketplace of innovation" -sarjassa.


title: Pia Asikainen

text: Asikaisen uusin dokumenttielokuva "Baher Of Finland" saa TV ensi-iltansa Suomessa 4.12.2019 ja kansainvälisen festivaali ensi-iltansa Amsterdamissa "International Queer and Migrant Filmfestivaaleilla" 7.12.2018. Asikaisen edellinen dokumenttielokuva "Mun sukupuoli" nähtiin tammikuussa 2018 TV1:llä.


title: Pia Asikainen

text: Asikainen on ohjannut myös musiikkivideoita ja soittaa kitaraa yhtyeessä Liquid Sisters. Hänen muita yhtyeitään on ollut muun muassa Make it Lewis.


title: Pia Asikainen

text: Pia Asikainen pelaa jalkapalloa Kampin piiri -nimisessä naisten harrastejoukkueessa ja hänet valittiin "Rockfutis Mimmilegendaksi" Rockfutis SM -kisoissa Kotkassa 2018. Muut vuosien varrella palkitut ovat musiikkimoguli Epe Helenius, näyttelijä Jukka Virtanen ja Juhani Merimaa.


title: Maastohiihto talviolympialaisissa 1956

text: Maastohiihdossa kilpailtiin vuoden 1956 talviolympialaisissa kuudella hiihtomatkalla. Ohjelmassa oli neljä miesten ja kaksi naisten kilpailutapahtumaa. Menestynein maastohiihtomaa oli Neuvostoliitto.


title: Barrow Havenin rautatieasema

text: Barrow Havenin rautatieasema on rautatieasema Barrow Havenin kylässä North Lincolnshiressä. Se sijaitsee Barton Linen varrella.


title: Barrow Havenin rautatieasema

text: Asema avattiin 8. huhtikuuta 1850. Sitä käytti 1 604 matkustajaa kaudella 2015–2016.


title: Louie Caporusso

text: Luigi Caporusso (s. 21. kesäkuuta 1989 Toronto, Ontario, Kanada) on kanadalainen jääkiekkoilija, joka pelaa Saksan DEL-liigan Iserlohn Roostersissa. Hän on pelipaikaltaan vasen laitahyökkääjä, mutta Caporusso osaa pelata myös keskellä.


title: Louie Caporusso

text: Caporusso pelasi kaudella 2004–2005 GTHL-junioriliigaa Toronto Red Wingsin, jonka jälkeen Toronto St. Michael’s Majors varasi hänet 187. pelaajana OHL:n varaustilaisuudessa 2005. Caporusso ei kuitenkaan koskaan siirtynyt CHL:ään, jotta hän voisi jatkossa pelata Yhdysvaltain yliopistosarjoissa. Caporusso pelasi kaksi seuraavaa kautta OPJHL-junioriliigan St. Michael’s Buzzersissa. Hän oli kaudella 2005–2006 joukkueen paras syöttäjä ja toiseksi paras pistemies tehoilla 29+44=73. Caporusso voitti kauden päätteeksi OPJHL:n mestaruuden, Frank L. Buckland Trophyn. Kaudella 2006–2007 hän oli Buzzersin paras pistemies ja syöttäjä tehoilla 23+27=50.


title: Louie Caporusso

text: Ottawa Senators varasi Caporusson kolmannella kierroksella 90. pelaajana . Vuodet 2007–2011 hän kävi Michiganin yliopistoa. "Freshman -vuotensa" 2007–2008 päätteeksi Caporusso voitti CCHA:n mestaruuden. "Sophomore -vuotenaan" 2008–2009 hän voitti tehoilla 24+25=49 koko sarjan maalipörssin ja sijoittui pistepörssissä toiseksi edellään vain joukkuetoveri Aaron Palushaj. Caporusso valittiin kauden päätteeksi CCHA:n ensimmäiseen tähdistökentälliseen ja palkittiin joukkueensa arvokkaimpana pelaajana U-M’s Hal Downes Awardilla. Hän oli myös ehdolla koko NCAA:n parhaana pelaajana palkittavan Hobey Baker Awardin voittajaksi, mutta palkinto meni lopulta kuitenkin BU:n puolustaja Matt Gilroylle.


title: Louie Caporusso

text: "Junior -vuotenaan" 2009–2010 Caporusso jakoi tehoilla 21+22=43 CCHA:n maalipörssin voiton Ohio Staten Zac Dalpen kanssa ja pistepörssin kuudennen sijan Miami-Ohion Carter Camperin ja Alaska-Fairbanksin Dion Knelsenin kanssa. Hän oli Michiganin toiseksi paras pistemies Carl Hagelinin jälkeen. Caporusso voitti kauden päätteeksi CCHA:n mestaruuden ja hänet valittiin NCAA:n finaaleiden tähdistökentälliseen. "Senior -vuotenaan" 2010–2011 Caporusso toimi joukkueensa varakapteenina. Hän oli Michiganin toiseksi paras pistemies Hagelinin jälkeen tehoilla 11+20=31.


title: Louie Caporusso

text: Toukokuussa 2011 Caporusso teki kaksivuotisen tulokassopimuksen Ottawa Senatorsin kanssa. Hän aloitti kauden 2011–2012 AHL-joukkue Binghamton Senatorsissa, jossa Caporusso pelasi 13 runkosarjaottelua ilman tehopisteitä. Suurimman osan kaudestaan hän pelasi kuitenkin ECHL-joukkue Elmira Jackalsissa, jossa Caporusso pelasi 29 runkosarjaottelua tehopistein 16+16=32. Hänen kauttaan lyhensi kuitenkin kuudella viikolla poissaolo aivotärähdyksen vuoksi. Kaudella 2012–2013 Caporusso pelasi Binghamtonissa 23 runkosarjaottelua tehopistein 1+5=6, mutta suurin osa hänen kaudestaan eteni kuitenkin taas Jackalsissa. Caporusso jakoi pudotuspeleissä joukkueen sisäisen pistepörssin voiton Andrew Rowen kanssa tehoilla 2+6=8 ja voitti myös Jackalsin sisäisen tehotilaston lukemalla +7.


title: Louie Caporusso

text: Elokuussa 2013 Caporusso teki vapaana agenttina vuoden mittaisen ECHL-sopimuksen Reading Royalsin kanssa. Hän teki joukkueessa kaudella 2013–2014 yli piste per peli -keskiarvolla 24 ottelussa 28 tehopistettä, mutta kesken kauden, tammikuussa 2014 Caporusso siirtyi loppukauden sopimuksella Saksan DEL-liigan Augsburger Pantheriin. Hän teki siellä yli piste per peli -tahdilla 19 runkosarjaottelussa tehot 8+13=21. Maaliskuussa 2014 Caporusso teki joukkueen kanssa vuoden mittaisen jatkosopimuksen. Kaudella 2014–2015 hän oli Pantherin paras pistemies tehoilla 15+23=38.


title: Louie Caporusso

text: Kaudeksi 2015–2016 Caporusso siirtyi jatkamaan DEL-uraansa vuoden mittaisella sopimuksella Iserlohn Roostersin riveihin. Hän oli joukkueen paras pistemies ja syöttäjä tehoilla 18+30=48, joilla Caporusso jakoi liigan pistepörssin kuudennen sijan ERC Ingolstadtin Brandon Buckin kanssa. Pudotuspeleissä hän voitti Roostersin sisäisen tehotilaston lukemalla +1. Tammikuussa 2016 Caporusso teki joukkueen kanssa vuoden mittaisen jatkosopimuksen. Kaudella 2016–2017 hän oli Roostersin kolmanneksi paras pistemies tehoilla 13+16=29.


title: Louie Caporusso

text: Kaudeksi 2017–2018 Caporusso siirtyi vuoden mittaisella sopimuksella Ruotsin SHL-liigan Brynäs IF:ään. Hän teki Mestarien liigassa kuudessa ottelussa viisi tehopistettä, mutta SHL:n runkosarjassa Caporusso onnistui tekemään kuitenkin seitsemässä ottelussa vain yhden syöttöpisteen, kunnes hänen sopimuksensa Brynäsin kanssa purettiin lokakuun 2017 lopulla. Marraskuussa Caporusso palasi kevääseen 2019 asti ulottuvalla sopimuksella edelliseen seuraansa Saksan DEL:n Iserlohn Roostersiin.


title: Louie Caporusso

text: Caporusso edusti Canada Eastin joukkuetta alle 19-vuotiaiden World Junior A Challengessa vuonna 2006, jolloin hän voitti hopeaa. Caporusso valittiin turnauksen tähdistökentälliseen.


title: Huhtakeskus

text: Huhtakeskus on pienalue Huhtasuon kaupunginosassa Jyväskylässä. Alueella on kerrostaloasutusta ja runsaasti palveluita, kuten palvelutalo, Huhtasuon yhtenäiskoulu, kirkko sekä muun muassa terveysaseman ja ruokakaupan sisältävä ostoskeskus. Huhtakeskus suunniteltiinkin olemaan sitä ympäröivien asuinalueiden palvelukeskus. Pienalueella sijaitsee myös Kangasvuoren sairaala.


title: Huhtakeskus

text: Pienalueen länsiosassa on 1980–1990-lukujen aikana rakennettu kerrostalokortteli. Pienalueella on myös 2000-luvun ensikymmenellä rakennettuja kerrostaloja sekä 2010-luvulla rakennettu ikääntyneille suunnattu kerrostalo.


title: Huhtakeskus

text: Huhtakeskus on myös alueella sijaitsevan ostoskeskuksen ja julkisten palveluiden palvelukeskittymän nimi. Sen palveluita ovat muun muassa Sale, pub, kirjasto, terveysasema ja R-Kioski sekä sen yhteydessä olevat postipalvelut.


title: Huhtakeskus

text: Huhtakeskuksen ostoskeskus koostuu yhdeksästä eri rakennuksesta, joista ensimmäiset rakennettiin vuonna 1979. Arkkitehtuuritoimisto Anna-Maija ja Martti I. Jaatinen toimi ostoskeskuksen arkkitehtuurin suunnittelijoina. Huhtakeskuksen ostoskeskuksen laajennusosa valmistui vuonna 1988.


title: Remember Me (videopeli)

text: Remember Me on kyberpunk-tyylinen toimintaseikkailupeli, jonka on kehittänyt Dontnod Entertainment ja julkaissut Capcom. Peli julkaistiin maailmanlaajuisesti kesäkuussa 2013 Microsoft Windowsille, PlayStation 3:lle ja Xbox 360:lle.


title: Remember Me (videopeli)

text: "Remember Me" sisältää tasohyppelyä, tutkimista ja lähitaistelua. Pelissä ohjataan tarinan protagonistia Niliniä kolmannessa persoonassa. Pelissä on mahdollisuus ”remixata” ihmisten muistoja menemällä heidän muistojensa sisälle ja järjestää niitä uudelleen, jotta kohdetta voisi manipuloida. Pelaaja onnistuu tässä toistaessaan muiston uudelleen ja muokkaamalla muiston yksityiskohtia muuttaakseen kohteen muistikuvaa tapahtuneesta. Kun pelaajalla on alhainen terveydentila, näyttö alkaa "glitchata," kunnes riittävä terveydentila saadaan takaisin. Nilin kohtaa myös erilaisia arvoitusten muodossa esitettyä pulmapelejä, jotka pelaajan täytyy ratkaista avatakseen ovia, jotta tarinassa pystyy etenemään.


title: Remember Me (videopeli)

text: Peli sijoittuu vuoden 2084 Pariisiin, "Neo-Pariisiin". Memorize-yhtiö on keksinyt uuden aivoimplantin nimeltä Sensen, jonka kautta 99 prosenttia väestöstä voi ladata ja jakaa muistonsa internetiin sekä poistaa surullisia tai epämiellyttäviä muistoja. Tämän ansiosta Memorize pystyy kontrolloimaan suurta ihmisjoukkoa. Yritys aloitti joukkovalvonnan, minkä johdosta pieni joukko kapinallisia nimeltä Erroristit pyrkivät kaatamaan Memorizen. Sensenin keksiminen on myös johtanut ”Leapers”-nimisen ihmisjoukon syntymiseen. He ovat muistoihin addiktoituneita ihmisiä, jotka ovat imeneet itseensä niin paljon muistoja, että heidän Senseninsä on heikentynyt. He ovat mutatoituneet ja elävät Neo-Pariisin viemäreissä.


title: Remember Me (videopeli)

text: Pelin juoni keskittyy Niliniin, joka pystyy näkemään, varastamaan ja muuttamaan ihmisten muistoja. Hän kuuluu Errorist-nimiseen vastarintaliikkeeseen. Pelin alkaessa megakorporaatio Memorize on vienyt Niliniltä miltei kaikki hänen muistonsa. Mysteerisen Edge-nimisen miehen avulla Nilin aloittaa etsinnän tarkoituksenaan kaataa Memorize ja saada takaisin menetetyt muistonsa.


title: Remember Me (videopeli)

text: Pelin kehitys alkoi vuonna 2008 nimellä "Adrift". Pelin alkuperäinen konsepti oli ilmastonmuutoksen tulvima maailma mekaanikalla, jossa hahmo käyttää vesiskoottereita suunnistaakseen rannikkokaupungissa. Myöhemmin pelin kehittäjät innostuivat konseptista, jossa muisto olisi merkittävässä roolissa pelissä ja suunnittelivat pelin uudelleen, vaikka kehittäjä Jean-Maxime Moris olikin vastahakoinen pelin tapahtumapaikan asettamisesta Pariisiin, sillä pelitalo sijaitsi siellä. Peliä kehitettiin alun perin tietokoneroolipelinä, jonka Sony julkaisisi yksinomaisesti PlayStation 3 -konsolille. Pelin kokonainen kehittäminen aloitettiin helmikuussa 2010, mutta lopetettiin helmikuussa 2011 Dontnodin ja Sonyn välille syntyneistä ristiriitatilanteista seuranneista budjettileikkauksista. Projekti esitettiin vuoden 2011 Gamescom-messuilla pelitalon toivoen, että se saisi huomiota turvatakseen uuden julkaisijasopimuksen. Capcom osti immateriaalioikeudet vuonna 2012 ja tarjosi rahoituksen projektille, jolloin peliä alettiin suunnittella uudelleen toimintaseikkailupelinä julkaistettavaksi usealle alustalle.


title: Remember Me (videopeli)

text: Pelin valaistuksen renderöinnissä on käytetty fysiikkaperusteista renderöintiä (PBR). Menetelmä valittiin helpottamaan resurssien uudelleenkäyttöä ja vähentämään pelin tuotantoaikaa. Pelissä käytetään muokattua versiota Unreal Engine 3 -pelimoottorista, jossa käytetään Blinn microfacet -nimellä tunnettua menetelmää.


title: Remember Me (videopeli)

text: Jatko-osaa varten on tehty käsikirjoitus. Sen toteutuminen ei ole kuitenkaan todennäköistä ja kehittäjä keskittyy "Life Is Strange" -pelin jatko-osaan.


title: Remember Me (videopeli)

text: Säveltäjä Olivier Derivière voitti IFMCA:n palkinnon pelin ääniraidasta kategoriassa "Best Score for a Video Game or Interactive Media".


title: Remember Me (videopeli)

text: Peli on Capcomin yli miljoonan kappaleen myyntiin yltäneiden ”platina”-pelien listalla. Peli on ollut toiseksi ladatuin peli Euroopassa PlayStation Plus -palvelussa.


title: Remember Me (videopeli)

text: Peli on saanut arvosanaksi 7/10 GameSpotin arvostelussa PlayStation 3, Windows ja Xbox 360 -versioilla kullakin. Arvostelussa kehuttiin päähahmoa, pelimaailmaa ja taistelumekaniikkaa, mutta kritisoitiin tasosuunnittelua ja tarinaa. IGN antoi pelille arvosanaksi 5.9/10 arvostelussaan.


title: Remember Me (videopeli)

text: "The Daily Telegraph" nimesi pelin vuonna 2017 yhdeksi parhaimmista kyberpunk-videopeleistä.


title: Remember Me (videopeli)

text: 10. maaliskuuta 2015 Dontnod ilmoitti luoneensa jo tarinan mahdolliselle jatko-osalle nimeltä "Remember Me 2". Dontnodin luova johtaja Jean-Maxime Moris kertoi, että Dontnodin tarkoituksena oli työstää "Life Is Strangen" toista kautta kanssa ennen "Remember Me" -pelin jatko-osaan siirtymistä. Jatko-osan toteutuminen ei ole todennäköistä. Dontnodin toimitusjohtaja Oskar Guilbert myönsi, että vaikka "Remember Me" menestyi hyvin, vain "Life Is Strangen" odottamaton menestys pelasti yhtiön todella vaikeasta taloudellisesta tilanteesta.


title: Sulku (Jyväskylä)

text: Sulku on pienalue Jyväskylässä Huhtasuon kaupunginosassa. Se käsittää Sulun ja Kaakkolammen asuinalueet. Aluetta rakennettiin pääosin vuosien 1972–1978 aikana. Pienalueen läheisyydessä sijaitsee Huhtakeskuksen monipuoliset palvelut.


title: Sulku (Jyväskylä)

text: Sulku on 1970- ja 1980-luvuilla rakennettu kerrostalolähiö. Alueella sijaitsee vuonna 2017 rakennettu palvelutalo.


title: Sulku (Jyväskylä)

text: Kaakkolampi koostuu enimmäkseen 1970- ja 1980-luvuilla rakennetuista rivi- ja omakotitaloista, mutta alueen eteläpuolella on myös muutama 1980-luvulla rakennettu kerrostalo. Kaakkolammen itäpuolella sijaitsee 2000- ja 2010-luvuilla rakennettu omakotitaloalue.


title: Sulku (Jyväskylä)

text: Kaakkolampi on myös alueella sijaitsevan lammen nimi.


title: Sibeliuksen syntymäkoti

text: Sibeliuksen syntymäkoti on Hämeenlinnan keskustassa sijaitseva kotimuseo, joka on perustettu vuonna 1965. Hallinnollisesti museo kuuluu Hämeenlinnan kaupunginmuseon alaisuuteen. Osoitteessa Hallituskatu 11 sijaitsevan puurakennuksen rakennutti Henrik Hernstedt vuonna 1834. Säveltäjämestari Jean Sibelius syntyi talossa vuonna 1865 ja asui siellä lapsuusvuotensa. Rakennuksessa on toteutettu sen historian aikana useita muutostöitä ja remontteja, joista viimeisin toteutettiin vuonna 2007. Viimeisimmässä restauroinnissa oli tavoitteena kunnostaa museorakennus mahdollisimman tarkasti Sibeliuksen varhaislapsuuden eli 1860-luvun aikaiseen asuun. Museoon on mahdollista hankkia yhteislippu, jolla pääsee kolmeen keskustan museokohteeseen eli Museo Skogsteriin, Sibeliuksen syntymäkotiin sekä Palanderin taloon.


title: Joni Koivuniemi

text: Joni Koivuniemi (s. 1. huhtikuuta 1981) on suomalainen stand up -koomikko. Hän on kotoisin Vantaalta ja asuu nykyään Helsingissä. Hän on esiintynyt muun muassa Nelosen stand up -ohjelmissa. Koivuniemi jätti teatteriopinnot kesken stand up -uransa vuoksi. Hän toimii myös suuren suosion saaneiden Pro-sketsien isänä. Koivuniemellä on myös oma Savuna Ilmaan -niminen podcast, joka ilmestyy joka toinen maanantai.


title: Nikunen

text: Nikunen on sukunimi, joka on muun muassa seuraavilla suomalaisilla henkilöillä:


title: Oulun juhlaviikot

text:
Oulun juhlaviikot on kahdeksan korkeatasoisen ja vakiintuneen festivaalin kokonaisuus, jota vietetään elokuussa Oulun seudulla. Oulun juhlaviikkoihin kuuluu Elojazz, sanataidefestivaali Oulun Muusajuhlat, kamarimusiikkifestivaali Oulunsalo Soi, Oulun Taiteiden Yö, Koiteli Elää, Oulun Musiikkivideofestivaalit, Ilmakitaransoiton MM-kisat ja elektronisen musiikin festivaali Time Tunnel. Lisäksi Oulun juhlaviikkoihin kuuluu muita tapahtumia Ekstrat-, Oulun juhlaviikot esittää -sarjoissa sekä Makrokonsertit ja Nuotin vieressä on tilaa -kuorotapahtuma. Ensimmäiset Oulun juhlaviikot on järjestetty vuonna 2011.
Elokuun aikana noin 200 tapahtumassa käy yli 60 000 kävijää.


title: Oulun juhlaviikot

text: Oulun juhlaviikkoja koordinoi Oulun kulttuuritapahtumayhdistys ry. Yhdistys toimii myös seudullisen tapahtumaverkoston kehittäjänä ja tapahtumatuotannon sateenvarjona kooten elokuun kulttuuritapahtumat Oulun omiksi juhlaviikoiksi. Yhdistyksen tarkoituksena on edistää kulttuurin ja taiteen saavutettavuutta Oulun seudulla sekä vahvistaa alueen kulttuuritoimijoiden toimintaedellytyksiä.


title: Chalandrianí

text:
Chalandrianí (; myös "Halandrianí") on Kreikan kylä, joka sijaitsee Sýroksen saarella. Se kuuluu hallinnollisesti Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen. Aiemmin kylä kuului Áno Sýroksen kuntaan ja vuodesta 2011 lähtien Sýros-Ermoúpolin kunnan Áno Sýroksen kunnallisyksikköön. Chalandrianí on osa Áno Sýroksen kyläyhdyskuntaa. Kylän väkiluku on 3 (vuonna 2011).
Chalandrianí, jonka nimikin viittaa raunioihin, on myös kykladisen kulttuurin aikaisen esihistoriallisen hautausmaan arkeologinen kohde. Hautausmaa liittyi nykyisin Kastrín nimellä tunnettuun kykladiseen asutukseen, joka sijaitsi noin 800 metriä nykyisestä kylästä pohjoiseen. Hautausmaa sijaitsee lähempänä nykyistä kylää. Se on ajoitettu varhaiselle kykladiselle kaudelle II (EC II) noin ajalle 2600–2300 eaa. Siihen kuuluu ainakin 600 hautaa.


title: Chalandrianí

text: Chalandrianín ja Kastrín arkeologiset kaivaukset suoritti Chrístos Tsoúntas vuodesta 1892 alkaen. Hautausmaalta on löydetty lukuisia kykladisia idoleita, ja siitä ovat saaneet nimensä Chalandrianí-tyypin idolit. Löytöihin kuuluu myös muun muassa niin kutsuttuja kykladisia ”paistinpannuja”. Hautalöytöjen suuri määrä kertoo samalla Kastrín asutuksen merkittävyydestä.


title: Chalandrianí

text: Nykyisen kylän kirkkoihin kuuluu muun muassa Neitsyt Marian ("Panagía") kirkko.


title: Jean-Baptiste Moheau

text: Jean-Baptiste Moheau (6. lokakuuta 1745 – 1794) oli ranskalainen sihteeri, joka kirjoitti väestötieteellisen tutkielman "Recherches et considérations sur la population de la France" (1778). Hän oli väestötieteen pioneereja Ranskassa.


title: Jean-Baptiste Moheau

text: Moheau’stä on lähteissä vain vähän mainintoja, mutta hänen elämäkertansa pääpiirteet on saatu selvitettyä. Hänen koko nimensä oli Jean-Baptiste Moheau ja hän syntyi Pariisissa 6. lokakuuta 1745. Hän oli vapaamuurariloosin jäsen 1785–1787. Moheau oli La Rochellen "généralité"’ten intendentin Jean-Baptiste de Montyon henkilökohtainen sihteeri. Herra de Fourqueux suositti Moheau’ta tämän teoksen perusteella sotaministeriölle, jonne Moheau nimitettiin vuoden 1779 alussa. Hän kuoli vuonna 1794.


title: Jean-Baptiste Moheau

text: "Recherches et considérations" on Moheau’n ainoa tieteellinen julkaisu. Se kirjoitettiin mahdollisesti jo 1774 ja julkaistiin Pariisissa vuonna 1778. Tutkielma saksannettiin vuonna 1780. Kääntäjä pyysi Moheau’tä tekemään kirjoitukseen joitakin pieniä korjauksia, mutta tämä ei suostunut.


title: Jean-Baptiste Moheau

text: Moheau esittelee itsensä "Recherches et considérationsin" lukijoille julkishallinnon edustajana. Teoksen ilmestymisestä lähtien on spekuloitu, oliko Moheau olemassa ollut henkilö vai oliko kyseessä vain Montyonin salanimi. Tutkielma ilmestyi uutena laitoksena teoksessa "Collection des économistes et des réformateurs sociaux" (Pariisi, 1912) ja sen esipuheessa R. Gonnard kirjoitti, että Moheau ilmeisesti oli olemassa, joskin on mahdollista, että Montyon olisi avustanut häntä. Ed. Esmoninin vuonna 1958 julkaiseman artikkelin myötä vallitsevaksi käsitykseksi vakiintui, että Montyon oli "Recherches et considérationsin" todellinen kirjoittaja. Esmonin perusteli teoriaansa muun muassa sillä, että Montyon itse mainitsi 1802 kirjoittaneensa teoksen. Esmonin kiinnitti huomiota myös siihen, että Moheau esittäytyi epätavallisesti vain sukunimellä, nimi ilmoitettiin muodossa ”M. Moheau”. Esmonin päätyi siihen, että nimi oli keksitty: kenelläkään Esmoninin aikaisessa Parisin puhelinluettelossa ei ollut moista nimeä. Esmonin piti myös hyvin epätodennäköisenä, että olisi pelkkä sattuma, että nimet Moheau ja Montyon olivat niin samankaltaisia. Myös M. G. Mesnard piti Moheaun nimeä muodostettuna salanimenä. Marcel Reinhard kuitenkin selvitti Moheau’n koko nimen, syntymäajan ja paikan, jäsenyyden vapaamuurariloosissa ja palkkaamisen sotaministeriöön. Moheau oli siis todella elänyt henkilö. Montyonin osuudesta Moheau’n tutkielman kirjoittamiseen on yhä arveluja. Montyonia ei kuitenkaan ilmeisesti kiinnostanut väestötiede. Hän ei myöskään asunut La Rochellessa, jossa Moheau sijaisti häntä ja oli erityisen kiinnostunut väestötilastoista. Moheau oli poikkeus väestötieteen perustajien joukossa, sillä hän ei ollut tähtitieteilijä eikä pappi.


title: Dokathísmata

text:
Dokathísmata () on kykladisen kulttuurin aikaisen hautausmaan arkeologinen kohde Amorgóksen saarella Kreikassa.
Hautausmaa on ajoitettu varhaiselle kykladiselle kaudelle II (EC II) eli Kéros-Sýros-kulttuurin ajalle noin 2800–2300 eaa. Sieltä on löydetty lukuisia kykladisia idoleita, ja siitä ovat saaneet nimensä Dokathísmata-tyypin idolit.


title: Epáno Mýloi

text:
Epáno Mýloi (, myös "Epáno/Káto Míli", Επάνω/Κάτω Μίλι) on kykladisen kulttuurin aikaisen hautausmaan arkeologinen kohde Koufonísin saarella Kreikassa. Se sijaitsee aivan Koufonísin kylän länsipuolella. Alue on saanut nykyisen nimensä sen vanhoista tuulimyllyistä.
Hautausmaa on ajoitettu varhaiselle kykladiselle kaudelle II (EC II) noin 2800–2300 eaa. Paikan löydöt ovat Náxoksen arkeologisessa museossa.


title: Fteliá

text:
Fteliá () on neoliittisen kauden asutuksen arkeologinen kohde Mýkonoksen saarella Kreikassa. Se sijaitsee samannimisellä rannalla saaren pohjoisosassa Fteliánlahden rannikolla.
Ftelián asutus ajoitetaan noin ajalle 5100–4500 eaa., mikä tekee siitä saaren varhaisimman. Arkeologisen alueen koko on noin puoli hehtaaria. Asutusta on ollut neljässä vaiheessa. Löytöihin kuuluu muun muassa megaron, josta on säilynyt seinämuuria noin 1,5 metrin korkeudelta, sekä keramiikkaa, savisia figuriineja, obsidiaanista tehtyjä työkaluja sekä nuolenkärkiä.


title: Fteliá

text: Kreikkalaisessa mytologiassa paikalla olevaa hautaa pidettiin Aiaan hautana. Kertomuksessa hänet hukutettiin hänen raiskattuaan Kassandran, minkä jälkeen hänen ruumiinsa ajautui Mýkonokselle.


title: Fteliá

text: Alueen arkeologiset kaivaukset alkoivat vuonna 1995.


title: Grótta (Náxos)

text: Grótta (, myös "Gkrótta", Γκρόττα) on esihistoriallisen ja antiikin aikaisen asutuksen arkeologinen kohde Náxoksen kaupungissa eli Chórassa Náxoksen saarella Kreikassa. Se sijaitsee kaupungin Eläväksitekevän lähteen katedraalin aukiolla ja sen alla.


title: Grótta (Náxos)

text: Gróttan arkeologinen kohde on alkuperäisen rauniokohteen sisällään pitävä museo. Se on rakennettu kolmeen kerrokseen arkeologisten kerrostumien mukaisesti. Kerrostumat ajoittuvat mykeneläiseltä kaudelta noin 1300 eaa. antiikin ajan geometriselle kaudelle noin 700 eaa. Esihistoriallisen ajan asutus on ulottunut läheiselle Palatián niemelle tai saarelle, jossa antiikin aikana sijaitsi Apollonin temppeli. Asutuksen hautausmaat ovat olleet Aplómatassa ja Kamínissa. Gróttasta on löydetty myös mykeneläistä kautta edeltäneen kykladisen kulttuurin keramiikkaa niin kutsutun Grótta-Pilós-kulttuurin ajalta noin 3200–3000 eaa., mutta tuolta ajalta paikalta ei löydetty merkkejä selvästä asutuksesta.


title: Grótta (Náxos)

text: Löydöksiin lukeutuu muun muassa mykeneläisen ajan muuria ja keramiikkaa sekä geometrisen kauden keramiikkaa. Paikan arkeologiset kaivaukset alkoivat vuonna 1980. Museo rakennettiin vuonna 1999.


title: Kámpos (Páros)

text:
Kámpos (; myös "Kámbos") on Kreikan kylä, joka sijaitsee Pároksen saarella. Se kuuluu hallinnollisesti Pároksen kuntaan, Pároksen alueyksikköön ja Etelä-Egean saarten alueeseen. Kámpos on osa saaren pääkaupungin Paroikián kaupunkiyhdyskuntaa. Kylän väkiluku on 110 (vuonna 2011).
Kámpos on myös kykladisen kulttuurin aikaisen hautausmaan arkeologinen kohde, joka sijaitsee Pároksen länsirannikolla kylän lähellä ja on saanut nimensä kylästä. Hautausmaasta on saanut nimensä varhaiskykladisten kausien I ja II (EC I–II) välisen siirtymävaiheen Kámpoksen kulttuuri noin ajalla 3000–2800 eaa. Sille tyypillisiä esineitä ovat niin kutsutut kykladiset ”paistinpannut”. Kulttuurin muihin löytöpaikkoihin kuuluu muun muassa Markianí Amorgóksella. Kulttuurilla vaikuttaisi olevan yhteyksiä myös Kreetan pohjoisrannikon minolaisiin asutuksiin, kuten Agía Fotiáan. Kámpoksen hautausmaalta tehdyt esinelöydöt ovat Pároksen arkeologisessa museossa.


title: Kámpos (Páros)

text: Heti nykyisen kylän itäpuolella sijaitsee Pároksen lentoasema.